text: 6 Ke Israel-viwo gawɔ nu si nye vɔ̃ le Yehowa ŋkume,+ eya ta Yehowa tsɔ wo de asi na Midian fe adre.+2 Midian fe asi kpe Israel dzi.+ Eye le Midian ta Israel-viwo wɔ bebefewo* na wo ɖokuiwo ɖe towo dzi, ɖe agadowo me kple tefe siwo yiyi sesẽ.+3 Ne Israel fã nu la, Midian, Amalek+ kple Ɣedzefetɔwo+ va dzea wo dzi.4 Wova fua asaɖa anyi ɖe wo ŋu, eye wogblẽa anyigba la dzi nukuwo dome va se ɖe Gaza ke, eye womegblẽa nuɖuɖu, alẽ, nyi alo tedzi aɖeke ɖi na Israel o.+5 Elabena ɖe wova dona bibibi kple wofe lãhawo kpakple wofe agbadɔwo abe ʋetsuviwo ene,+ eye woawo ŋutɔwo kple wofe kposɔwo mele xexlẽme o,+ ɖe wovaa anyigba la dzi be yewoagblẽe.6 Ale Israel va da ahe kolikoli le Midian ta; eye Israel-viwo yɔ Yehowa be wòaxɔ na yewo.+7 Esi Israel-viwo yɔ Yehowa be wòaxɔ na yewo le Midian ta la,+8 Yehowa dɔ nyagblɔɖila aɖe ɖo ɖe Israel-viwo wòva gblɔ na wo be: “Ale Yehowa, Israel fe Mawu la, gblɔe nye esi, ‘Mekplɔ mi dzoe le Egipte, eye meɖe mi tso kluvinyenyefe me.+9 Ale meɖe mi tso Egipte kple ame siwo katã tea mi ɖe anyi la si me, eye menya miafe futɔwo ɖa le mia ŋgɔ hetsɔ wofe anyigba na mi.+10 Eye megblɔ na mi hã be: “Nyee nye Yehowa mia Mawu.+ Migavɔ̃ Amoritɔ siwo fe anyigba dzi miele la fe mawuwo o.”+ Ke mieɖo tom o.’”*+11 Emegbe Yehowa fe dɔla va+ bɔbɔ nɔ ati gã si le Ofra, si nye Yoas, Abi-Ezer+ vi tɔ la te. Via Gideon+ nɔ lu fom le wainfiãfe be Midiantɔwo nagakpɔe o.12 Yehowa fe dɔlaa ɖe eɖokui fiae gblɔ be: “Yehowa li kpli wò,+ wò aʋakalẽtɔ.”13 Ke Gideon gblɔ nɛ be: “Meɖe kuku, nye afetɔ, ne Yehowa li kpli mí ɖe, nu ka tae nu siawo katã dzɔ ɖe mía dzi ɖo?+ Eye afi kae efe nukudɔ siwo ŋu mía fofowo fo nu le na mí+ hegblɔ be, ‘Ðe Yehowa meɖe mí tso Egipte oa?’+ la le? Azɔ Yehowa gblẽ mí ɖi,+ eye wòtsɔ mí de asi na Midian.”14 Yehowa* dze ŋgɔe hegblɔ be: “Yi le ŋusẽ si le asiwò la me, eye àɖe Israel tso Midian si me.+ Alo menye nyee dɔ wò oa?”15 Gake Gideon ɖo eŋu nɛ be: “Meɖe kuku, Yehowa. Aleke mawɔ aɖe Israel? Kpɔ ɖa! Hlɔ̃* si me metso ye nye suetɔ le Manase, eye nyee nye ame tsɛtɔ kekeake le fofonye fe me.”16 Ke Yehowa gblɔ nɛ be: “Manɔ kpli wò,+ eye àsi Midiantɔwo abe ame ɖekae wonye ene.”17 Eye wògblɔ nɛ be: “Ne ève nunye la, ekema ɖe dzesi aɖe fiam, ne manya be wòe le nu fom kplim.18 Meɖe kuku, mègadzo le afi sia o, va se ɖe esime matrɔ ava gbɔwò atsɔ nye nunana aɖo akɔwòme.”+ Eɖo eŋu nɛ be: “Manɔ afi sia va se ɖe esime nàtrɔ agbɔ.”19 Eye Gideon yi ɖawu gbɔ̃vi ɖeka, eye wòtsɔ wɔ efa* ɖeka mè amɔwɔ maʋamaʋã boloe.+ Efɔ lã la de kusi me, eye wòku detsi la ɖe nuɖaze me tsɔ yi nɛ le ati gã la te, eye wòtsɔe ɖo ekɔme.20 Eye Mawu vavã la fe dɔla gblɔ nɛ be: “Tsɔ lã la kple amɔwɔ maʋamaʋã bolo la da ɖe kpe gã ma dzi, eye nàtrɔ detsia kɔ ɖi.” Eye wòwɔe nenema.21 Eye Yehowa fe dɔla tsɔ atikplɔ si le esi la fe nugbɔ tɔ lã la kple amɔwɔ maʋamaʋã boloa, eye dzo do tso agakpe la me fiã lã la kple amɔwɔ maʋamaʋã bolo la.+ Eye Yehowa fe dɔlaa bu vĩi le eŋkume.22 Gideon kpɔe azɔ be Yehowa fe dɔlae.+Enumake Gideon do ɣli be: “Aléle, Afetɔ Dziɖulagã Yehowa, elabena mekpɔ Yehowa fe dɔla ŋkume kple ŋkume!”+23 Ke Yehowa gblɔ nɛ be: “Ŋutifafa na wò. Mègavɔ̃ o;+ mèle kuku ge o.”24 Eya ta Gideon ɖi vɔsamlekpui na Yehowa ɖe afi ma, eye woyɔa vɔsamlekpui la be Yehowa-Salom*+ va se ɖe egbe sia. Egakpɔtɔ le Abi-Ezertɔwo fe Ofra.25 Le zã ma me la, Yehowa gblɔ nɛ be: “Lé fofowò fe nyitsui ɖeka, nàlé nyitsui evelia si xɔ fe adre, nàgbã Baal fe vɔsamlekpui si nye fofowò tɔ la, eye nàlã Asera-ti si le exa la fu anyi.+26 Eye nàɖo kpewo atsɔ aɖi vɔsamlekpui na Yehowa wò Mawu la ɖe mɔ́ sesẽ sia dzi, eye nàtsɔ nyitsui evelia asa numevɔ ɖe Asera-ti* si nàlã la fe nakeawo dzi.”27 Ale Gideon ɖe efe subɔviwo dometɔ ewo, eye wòyi ɖawɔe abe ale si tututu Yehowa gblɔ nɛ ene. Ke evɔ̃ fofoa femetɔwo kple dua me ŋutsuwo ale gbegbe be, mewɔe le ŋkeke me o, ke boŋ eyi ɖawɔe le zã me.28 Esi dua me ŋutsuwo fɔ ŋdi kanya la, wokpɔ be wogbã Baal fe vɔsamlekpui la fu anyi, wolã Asera-ti* si le exa la hã, eye wotsɔ nyitsui evelia sa vɔe ɖe vɔsamlekpui si woɖi la dzi.29 Wobia wo nɔewo be: “Ame kae wɔ nu sia?” Esi woku nyaa me la, wogblɔ be: “Gideon, Yoas vi lae wɔ nu sia.”30 Eya ta dua me ŋutsuwo gblɔ na Yoas be: “Kplɔ viwò la do goe ne míawui, elabena egbã Baal fe vɔsamlekpui la fu anyi, eye wòlã Asera-ti* si le exa la hã.”31 Eye Yoas+ gblɔ na ame siwo katã tsɔ nyaa tui la be: “Miawoe aʋli Baal taa? Miawoe axɔ nɛa? Ame sia ame si aʋli eta la, woawui ŋdi sia.+ Ne mawue wònye la, ekema neʋli eɖokui ta,+ le esi ame aɖe gbã efe vɔsamlekpui fu anyi ta.”32 Eye wòna ŋkɔ Gideon gbe ma gbe be Yerubaal* hegblɔ be: “Baal neʋli eɖokui ta, le esi ame aɖe gbã efe vɔsamlekpui fu anyi ta.”33 Eye Midiantɔwo,+ Amalektɔwo+ kple Ɣedzefetɔwo+ katã fo wofe aʋawɔlawo nu fu; eye wotso tɔ la heva fu asaɖa anyi ɖe Yezreel Bali la me.34 Yehowa fe gbɔgbɔ va Gideon dzi,+ eye wòku kpẽ,+ eye Abi-Ezer+ viwo fo fu dze eyome.35 Edɔ amewo ɖo ɖe Manase blibo la katã, eye woawo hã fo fu dze eyome. Eye wòdɔ amewo ɖo ɖe Aser, Zebulon kple Naftali hã, eye wova do goe.36 Eye Gideon gblɔ na Mawu vavã la be: “Ne dzinye to ge nàla aɖe Israel, abe ale si nèdo ŋugbee ene+ la,37 ke makeke alẽgbalẽ ɖe nukufofe la. Ne zãmu dza ɖe alẽgbalẽa ɖeɖe ko dzi, gake anyigba si fo xlãe godoo la katã le fufuie la, ekema madze sii be dzinye to ge nàla aɖe Israel, abe ale si nèdo ŋugbee ene.”38 Eva eme nenema tututu. Esi wòfɔ ŋdi kanya hefiã alẽgbalẽa la, zãmu si wòfiã le alẽgbalẽa me la yɔ nuɖugba gã aɖe.39 Ke Gideon gblɔ na Mawu vavã la be: “Mègana wò dɔmedzoe nabi ɖe ŋunye o, ke boŋ ɖe mɔ nam magafo nu zi ɖeka pɛ ko. Meɖe kuku, na magatsɔ alẽgbalẽ la awɔ dodokpɔ ɖeka pɛ ko. Meɖe kuku, na alẽgbalẽa ɖeɖe ko nanɔ fufuie, ke zãmu nafo anyigba la katã.”40 Eye nenemae Mawu wɔ le zã ma me; alẽgbalẽ la ɖeɖe nɔ fufuie, ke zãmu fo anyigba la katã.


c: text/html

text:
Dzigbe ŋkɔ
Dzigbe ŋkɔ enye ŋkɔ si wotsɔna na amewo si fiaa ŋkeke si dzi wofe dzigbe dze. Ŋkɔ siawo tsɔtsɔ bɔ ɖe Bluɔwo kple Eʋeawo dome le Ghana. Ekaka yi Jamaica hãa le Amerika nutowome. Ŋkɔawo to vovo na ŋutsuwo kple nyɔnuwo.
Robert Sutherland Rattray ("Captain R.S.Rattray") srɔ̃nu geɖe le Asanteawo ŋu vayi eye wògblɔ be "Dzigbe ŋkɔ le Asante vidzidzi ɖesiaɖe si". Wofia ŋkɔ siawo le Eʋegbe kple Blugbe me le afii.
Eʋeawo tsɔ na vi alo ga kpe na ɖe dzigbe ŋkɔ siawo nu he tsɔ na doa dzesi amea fe nɔnɔme. Le kpɔɖeŋu me, Kɔku kple vi zu na Kɔkuvi eye Yao kple ga zu na Yaoga

robotstxt: allowed

filter: keep


text:
Biabia
Nu ka enye ɖeɖekpɔkpɔ fe mɔ la?
Ŋuɖoɖo
Ðe dɔ le wuwòma? Menye ŋutilã me dɔ le wuwòm o, gake ɖe nane si lolo wu le agbe me fe dɔwuame le mewòa? Ðe nane le mewò goglo si dze abe ɖe wò dzi medzea eme gbeɖe o enea? Ne nenemae la, ke Yesue nye mɔa! Yesu gblɔ be, “Nyee nye agbebolo la. Ame si va gbɔnye la, dɔ magawui gbeɖe o, eye ame si xɔ dzinye se la, tsikɔ magawui gbeɖe o” (Yohanes 6:35).
Ðe nètɔtɔa? Ðe wòadze abe ɖe màkpɔ mɔ alo tameɖoɖo aɖeke le agbe me gbeɖe o enea? Ðe wòdze abe ame aɖe tsi akaɖiawo eye mète ŋu ke ɖe gboti la ŋu oa? Ne nenemae la, ke Yesue nye mɔ si dzi woato akpɔ ɖeɖe! Yesu ɖe gbefãe be, “Nyee nye xexeame fe kekeli. Ame si dze yonyeme la, mazɔ viviti me gbeɖe o, ke boŋ agbe fe kekeli la asu esi” (Yohanes 8:12).
Ðe nèse le ɖokuiwò me kpɔ be wotu ye le agbe mea? Ðe nète ʋɔtru geɖe kpɔ, gake èkpɔe be nusiwo le megbe na wo la le fuflu eye gɔmesese aɖeke mele wo ŋu oa? Ðe nèle mɔ aɖe dim be yea ge ɖe agbe si me dzidzeme le mea? Ne nenemae la, ke Yesu enye mɔ si dzi woato akpɔ ɖeɖe! Yesu ɖe gbefãe be, “Nyee nye agbo la; ame sia ame si to dzinye age ɖe eme la, woaɖee. Age ɖe eme, eye wòado go, eye wòakpɔ lãnyife” (Yohanes 10:9).
Ðe ame bubuwo ɖea dzi le fowò ɣesiaɣia? Ðe miafe fomedodowo me goglo eye naneke me mekɔ oa? Ðe wòdze abe ame sia ame le agbagba dzem be yeawɔ wò viɖe enea? Ne nenemae la, ke Yesu enye mɔ la! Yesu gblɔ be, “Nyee nye alẽkplɔla nyui la. Alẽkplɔla nyui la tsɔa efe agbe ɖoa anyi ɖe alẽawo ta. Nyee nye alẽkplɔla nyui la; Menya nye alẽwo, eye nye alẽwo hã nyam” (Yohanes 10:11, 14).
Ðe nèbiaa ɖokuiwò be nukae dzɔna le agbe sia megbea? Enye ɖeɖi te ŋuwò be nànɔ agbe ɖe nu siwo gblẽna alo gbeɖuɖɔ ko ta? Ðe nèkea ɖi ɣeaɖewoɣi nenye be gɔmesese aɖe le agbe ŋua? Ðe nèdi be yeanɔ agbe le yefe ku megbea? Ne nenemae la, ke Yesue nye mɔ si dzi woato akpɔ ɖeɖe! Yesu ɖe gbefãe be, “Nyee nye tsitretsitsi la kple agbe la. Ame si xɔ dzinye se la, anɔ agbe, ne eku hã; eye ame sia ame si le agbe, eye wòxɔ dzinye se la, maku gbeɖe o” (Yohanes 11:25–26).
Nu ka enye mɔa? Nu ka enye nyatefea? Nukae nye agbea? Yesu ɖo eŋu be, “Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko” (Yohanes 14:6).
Dɔwuame si nèsena la nye gbɔgbɔ me dɔwuame, eye Yesu koe ate ŋu ayɔe. Yesu koe ate ŋu aklẽ ɖe viviti la me. Yesu enye agbo si dzi woato akpɔ agbe mavɔ si me dzidzeme le. Yesu enye xɔlɔ̃ kple alẽkplɔla si dim nènɔ tsã. Yesu enye agbe—le xexe sia kple esi gbɔna me. Yesu enye ɖeɖekpɔkpɔ fe mɔ!
Nu si ta dɔ le wuwòm, nu si ta wòdze abe ɖe nèbu le viviti me ene, nu si ta màte ŋu akpɔ gɔmesese le agbe ŋu o lae nye be èklã ɖa tso Mawu gbɔ. Biblia gblɔ na mí be mí katã míewɔ nu vɔ̃ eye le esia ta míeɖe mía ɖokui ɖa tso Mawu gbɔ (Nyagblɔla 7:20; Romatɔwo 3:23). Vovototo si nèsena le ɖokuiwò me le wò dzi me la nye Mawu si bu le wò agbe me. Wowɔ wò be fomedodo nanɔ mia kple Mawu dome. Le wò nu vɔ̃ ta la, èklã ɖa tso fomedodo ma gbɔ. Nusi gavloe wue nye be, wò nuvɔ̃ ana nàɖe wò ɖa tso Mawu gbɔ tegbee, le agbe sia kple esi gbɔna me (Romatɔwo 6:23; Yohanes 3:36).
Ale ke woate ŋu akpɔ kuxi sia gbɔe? Yesue nye ɖeɖekpɔkpɔ fe mɔ! Yesu tsɔ wò nuvɔ̃ ɖo eɖokui dzi (Korintotɔwo II. 5:21). Yesu ku ɖe wò tefe (Romatɔwo 5:8), eye wòxɔ tohehe si dze na wò. Le ŋkeke etɔ̃ megbe la, Yesu fɔ tso ame kukuwo dome, si ɖo kpe edzi be yeɖu nuvɔ̃ kple ku dzi (Romatɔwo 6:4–5). Nu ka ta Wòwɔe? Yesu ŋutɔ ɖo biabia ma ŋu be: “Lɔlɔ̃ si lolo wu esia, be wòamlɔ anyi la megali o, efe agbe ɖe exɔlɔ̃wo ta” (Yohanes 15:13). Yesu ku ale be nàte ŋu anɔ agbe. Ne ètsɔ wò xɔse ɖo Yesu dzi, eye nèka ɖe efe ku dzi abe wò nu vɔ̃wo fe fetu ene la, wotsɔ wò nu vɔ̃wo katã ke eye woklɔ wo ɖa. Ekema wò gbɔgbɔ me dɔwuame aɖi kɔ na wò. Woatsi akaɖiawo. Agbe si me dzidzeme le la asu asiwò. Ànya xɔ̃wò vevitɔ kple alẽkplɔla nyui vavãtɔ. Ànya be agbe le ye si le yefe ku megbe—agbe si woafɔ ɖe tsitre le dzifo tegbee kple Yesu!
“Elabena alegbegbe Mawu lɔ̃ xexeame be wòtsɔ Via ɖeka kolia la na, bena ame sia ame si xɔa edzi sena la nagatsrɔ̃ o, ke boŋ wòakpɔ agbe mavɔ” (Yohanes 3:16).
Ðe nèwɔ nyametsotso aɖe na Kristo le nya siwo nèxlẽ le afi sia ta? Ne nenemae la, taflatse zi "Mexɔ Kristo egbea" fe dzesi si le ete la dzi.
English
Nu ka enye ɖeɖekpɔkpɔ fe mɔ la?


text:
SƆHƐWO BIANA BE
Ðe Nɔnɔme Nyui Ðeɖe Fia Le Veviea?
‘Ne megbɔna la, amewo meʋua ʋɔtru nam o, ke nu ka tae nye ya maʋui na wo?’
‘Nu veviwo meli míawɔ wu be míatsi dzi ɖe “meɖe kuku,” “akpe,” kple “taflatsɛ” gbɔgblɔ ŋu oa?’
‘Mehiã be maɖe nɔnɔme nyui afia nɔvinyewo o, nye fometɔwoe.’
Ðe wò nyagbɔgblɔwo ɖi nya siawo dometɔ aɖea? Nenye nenemae la, ke yayra siwo dona tso nɔnɔme nyuiwo ɖeɖe fia me la le ŋuwò tom!
Nu si wòle be nànya tso nɔnɔme nyuiwo ɖeɖe fia ŋu
Nɔnɔme nyuiwo ɖeɖe fia ate ŋu ade dziwò le go etɔ̃ siawo me:
Ŋkɔ si le ŋuwò. Ale si nèwɔa nu ɖe amewo ŋu akpɔ ŋusẽ ɖe ŋkɔ si le ŋuwò la dzi. Ne èwɔa nu ɖe amewo ŋu nyuie la, amewo abu wò be ènye ame si tsi kple ame si le bo nu, eye anɔ eme be woawo hã woawɔ nu ɖe ŋuwò nenema! Gake ne mèbua ame o la, amewo abui be ɖokuitɔdilae nènye, eye esia awɔe be womalɔ̃ axɔ wò ɖe dɔ me alo ana mɔnukpɔkpɔ bubuwo wò o. Biblia gblɔ be, “Ŋutasẽla hea ŋukpe vaa eya ŋutɔ ɖokui dzi.”— Lododowo 11:17; etenuŋɔŋlɔ.
Wò hadomegbenɔnɔ. Biblia gblɔ be: “Mido lɔlɔ̃, elabena enye ɖekawɔwɔ fe nublanu deblibo.” (Kolosetɔwo 3:14) Esia nye nyatefe le xɔlɔ̃dzedze gome. Amewo lɔ̃na tena ɖe ame si ɖea nɔnɔme nyuiwo fiana hewɔa nu ɖe ame ŋu nyuie la ŋu. Eye ame kae adi be yeade ha kple ame mabuame alo nublanuimakpɔla?
Ale si amewo awɔ nu ɖe ŋuwò. Ðetugbui aɖe si ŋkɔe nye Jennifer gblɔ be: “Ne èdea bubu amewo ŋu ɣesiaɣi la, kaka nàva kpɔ la, àkpɔe be amewo ava nɔ nu wɔm ɖe ŋuwò nyuie, ame siwo mebua ame aɖeke o gɔ̃ hã ate ŋu ava nɔ nu wɔm ɖe ŋuwò nyuie.” Gake ne mèbua ame o la, amewo mabu wò o. Biblia gblɔ be: “Dzidzenu si mietsɔ le nu dzidzem la kee woatsɔ adzidzee na mi.”—Mateo 7:2.
Nya vevitɔ: Míedoa ka kple ame bubuwo gbe sia gbe. Ale si nèwɔa nu ɖe amewo ŋu ate ŋu akpɔ ŋusẽ ɖe ale si wobua wòe kple ale si wowɔa nu ɖe ŋuwòe la dzi. Míagblɔ kpuie ko be ele vevie ŋutɔ be nàɖe nɔnɔme nyuiwo afia!
Ale si nàna wòaganyo ɖe edzi
De ŋugble tso nɔnɔme siwo nèɖena fiana ŋu. Bia nya siawo tɔgbi ɖokuiwò: ‘Ðe mefoa nu na ame tsitsiwo bubutɔea? Zi nenie megblɔna be “meɖe kuku,” “akpe,” alo “taflatsɛ”? Ðe nye susu nɔa nu bubuwo ŋu, ɖewohĩ menɔa text message ŋlɔm alo nɔa exlẽm, ne mele dze ɖom kple amewoa? Ðe mewɔa nu ɖe dzinyelawo kple nɔvinyewo ŋu bubutɔea? Alo ɖe mewɔa nu ɖe wo ŋu ɖekematsɔlemetɔe hesusuna be “nye fometɔwoe wonyea”?’
Biblia gblɔ be: “Mitre mia nɔewo bubu.”—Romatɔwo 12:10.
Ðo taɖodzinuwo. Ŋlɔ go etɔ̃ siwo me wòahiã be nàtrɔ asi le wò nɔnɔmewo ŋu woanyo wu le da ɖi. Le kpɔɖeŋu me Allison si xɔ fe 15 gblɔ be ehiã be yeasrɔ̃ ale si “yeanye toɖola nyui wu be yefe nu me nabi.” David si xɔ fe 19 gblɔ be ehiã be yeasrɔ̃ ale si yeafo asa na text message xɔxɔ alo exexlẽ ne ye kple yefe fomea me tɔwo alo xɔlɔ̃wo yewole dze ɖom. Egblɔ be: “Enye amemabumabu. Ðeko wòafia be mele gbɔgblɔm na wo be adzɔ dzi nam be maɖo dze kple ame bubu aɖe tsɔ wu be maɖo dze kpli wo.” Edward si xɔ fe 17 gblɔ be ehiã be yeasrɔ̃ ale si yeafo asa na nyatsotso le amewo nu. Jennifer si ŋu míefo nu tsoe va yi la hã ɖoe be yeatrɔ asi le ale si yewɔa nu ɖe ame tsitsiwo ŋu la ŋu. Egblɔ be: “Ðeko medoa gbe na ame tsitsiwo kpuie hedzona le wo gbɔ kaba yia xɔ̃nyewo gbɔ. Gake fifia mele agbagba dzem vevie be manya wo nyuie. Esia kpe ɖe ŋunye metrɔ asi le ale si mewɔa nu ɖe ame tsitsiwo ŋu la ŋu ŋutɔ!”
Biblia gblɔ be: “Miaganɔ miawo ŋutɔ miafe nyonyo ko dim o, ke miadi ame bubuwo hã fe nyonyo.”—Filipitɔwo 2:4.
Nɔ ŋku lém ɖe wò ŋgɔyiyiwo ŋu. Lé ŋku ɖe wò nufofo kple nuwɔna ŋu ɣleti ɖeka nàkpɔe ɖa be ŋgɔyiyi kae yewɔ le nu si ŋu nèbe yeatrɔ asi le me mahã. Bia ɖokuiwò le ɣletia fe nuwuwu be: ‘Aleke nɔnɔme nyui si meɖe fia kpe ɖe ŋunye menye ame si ɖɔ ʋu wu? Nɔnɔme kawo ŋue wògahiã be matrɔ asi le?’ Gaɖo taɖodzinu bubuwo le nu siwo nède dzesii la nu.
Biblia gblɔ be: “Ale si ko miedina be amewo nawɔ na mi la, miwɔ nenema ke na wo.”—Luka 6:31.


text:
Nukoklo Le Mawu Ŋu
Gbedasi: 64-0614M Nukoklo Le Mawu Ŋu
Nya Lɔlɔ̃a Si Woŋlɔ La,
Kɔsiɖa ɖe sia ɖe zua gã ɖe gã dzi. Kɔsiɖagbe la, gomekpɔkpɔ su míasi be míakpɔ, aɖatso nya me, NUKAE MÍEKPƆ MAHÃ? Ɖee míekpɔ mawunyagblɔla aɖea, O! Ɖee míekpɔ míafe kplɔlaa, O! Esime míekpɔ amegbetɔ fe nutsyɔnua godo la míekpɔ Yesu Kristo si le Eɖokui ɖem fia hele Eɖokui ɖem ɖe go.
Esime míele toɖom nyafoka mawo esime wole vavam la, Eme kɔ wu hegakɔ wu, ne to le miasi be miase nu eye ŋkuwo le miasi be miakpɔ nu. Míele Mawu kpɔm le gãa azɔ. Wodze nutsyɔnu la, míele Mawu kpɔm wòle tsitre gãa le mía ŋkume. Dzo Lilikpo la le Eɖokui ɖem ɖe go le gaglagbe.
Egbã ŋku na ame aɖewo, gake na míawo ya la, Eɖe Nyatefe la fia mí. Mawu kɔ Efe gbedeasitsɔla ŋuti le mía ŋkume, tututu abe alesi Wòwɔe na Mose ene.
Miegale nutsyɔnu ma godo ake o, vi suewo, Mawu va le gaglagbe na mi keŋkeŋ azɔ.
Nukae wònye? Mawunyenye si ŋu wotsyɔnu le amegbetɔ ŋutilã me. Mawu, le amegbetɔ fe nɔnɔme me, le Eɖokui ɣlam le wofe ŋkume. Ame ko kpɔm woteŋu le hele gbɔgblɔm be Mawu fe nyagblɔɖila wɔa vodadawo, eya ŋutɔ hã gblɔe nenemae, hele agbagba dzem be yewoafia amewo be vodadawo le nyafokawo dzi. Gake na mí, Efe Ŋugbetɔ si Woɖo ɖi la, míele ekpɔm eye míele Mawu sem ke vodada aɖeke meli o.
Ame ɖeka kpɔ amegbetɔ, ke ame evelia ya kpɔ Mawu. Mikpɔea? Ke enye Mawu si ɣla ɖe amegbetɔ me, nusi wɔe be woa kple eve la tɔ dzɔ, gake wò xɔse le nusi kpɔm mèle o la me lae.
Na míawo ya la, míaxɔ se eye míadze Mawu fe nyagblɔɖila si dzi woɖokpe fe vodadawo yome, ne eɖe li, hafi míava tsɔ aɖaxɔ wofe Ale Afetɔ La Gblɔ Esi dzi ase.
Mele be Mose na fo Agakpe la zi evelia o. Gbɔgbɔ ma ke agblɔ le ŋkeke ma me be ɖe, “Mikpɔ, Mose wɔa vodada.” Gake tsi la do alekeke hã, eye ne mieno tsi tso nusi yɔm miele be Mose fe vodada me o la, mieku. Nenema ke wòle egbea. Nyatsɔɖeamenuawo sɔ gbɔ akpa.
Nya la nɔ Mose si. Azɔ miɖo ŋku dzi, esime woɖe Nya la ɖe go vɔ la, Mose ga nye Mose ake. Mikpɔea? Gake esime Nya ma nɔ eyama me be wòaɖe do go la, enye Mawu; enyo, meganye Mose ake o.
Nya la nɔ Nɔviŋutsu Branham si. Esime woɖe Nya la ɖe go vɔ la, Nɔviŋutsu Branham ganye Nɔviŋutsu Branham, gake esime Nya ma nɔ eyama me be wòaɖe do go na amewo ɖe nyafoka dzi la, enye Mawu; menye Nɔviŋutsu Branham o. Alea míele esrɔ̃m be, nusiwo le nyafokawo dzi la nye Mawu fe Nyawo, eye vodada aɖeke mele Mawu fe Nyawo me o.
Meɖe ko míexɔ Nɛ sena o, gake míenɔa Efe agbe. Ne woame susɔeawo katã zɔ dzo ɖa le Egbɔ la, míenɔa anyi Kplii! Míexɔ Nɛ sena! Meka nusi ame bubu aɖe le wɔwɔm alo le gbɔgblɔm o la, míexɔ Nɛ sena eye míeɖea zɔ ɖe dzi. Ne mewɔnɛ o la, ekema Mexɔe se o.
Nenema ke gblɔm mele, le Yesu Kristo fe Ŋkɔ me be: migatsɔ nu ɖeka kpe o, migaɖe, migade miaŋutɔwo fe tamesusuwo Eme o, miawo la migblɔ nusi wogblɔ le nyafokamawo dzi ko, miawo la miwɔ nusi tututu Afetɔ Mawu de se na mi be miawɔ; migatsɔ Kpee o!
Mizi play eye mixɔ NYA ƉE SIA ƉE dzi se abe alesi Mawu de se na mí be míawɔ ene. Mawu Wònye le nufom tso nuɣi me ɖe to me na Efe Ŋugbetɔ la.
Mawu gatsyɔ̃ nu ake heɖo kpe Mose dzi, to nutsyɔnu la dzi, esi wòtsyɔ̃ nu Eɖokui kpakple Dzo ɖeka ma ke, Dzo Lilikpo ma kee ɖi va. Tso—tso ɣemaɣi la…Tso wo gbɔ, ale be Mawu fe Nya ɖeɖe ko woate ŋu ase. Mise gɔmea? Nya la ɖeɖe ko, wose Efe Gbe. Elabena, na woawo la, Mose nye Nya gbagbe la.
Mawu metrɔna, eye Mateŋu, atrɔ Efe ɖoɖo la o. Enye Yesu Kristo eyama ke etsɔ, egbe yiɖe mavɔmavɔ me. Alea la, na míawo ya la, Efe nyagblɔɖila si dzi woɖokpe, William Marrion Branham la nye míafe Mawu fe Gbe, kple Nya Gbagbe la na míafe ŋkeke.
Azɔ meganye Nya si woŋlɔ la ko wònye na mí o, ke boŋ ezu nu vavã. Míele Eyama me. Azɔ míele gome kpɔm. Azɔ míekpɔ Eyama. Azɔ míekpɔ Eyama, Nya la, si le Eɖokui ɖem ɖe go. Woɣlae, le afima, elabena (nuka?) Eɣla ɖe amegbetɔ fe ŋutilã me. Mikpɔea?
Meka nusi ye o la, womele Ekpɔm o. Nukata? Womedɔe ɖo ɖe wo o.
Le esime miele Ekpɔm ta la, ɖee miele gbesɔsɔ be yewoase Eyama wòagagblɔ AMESI MIENYE na mi zi ɖeka akea? Ne Wòle nu kpɔm tso Ŋutikɔkɔe fe ametakpɔgli sesẽawo dzi hele miakpɔm la, ameka Wòkpɔna mahã?
•Mele Nya si woɖe ɖe go kpɔm. Nusi Wògblɔ be Yeawɔ le ŋkeke mamlea siawo me la, mekpɔ wole tsitsim. Mekpɔ ɖevi siwo le Shekina fe Abolo la ɖum tso Nya ma fe tsitsi me, esiwo le Exɔm le sesem. Amen!
•Emegbe la miezu Eyama fe akpa aɖe, esime miawoe nye nutsyɔnu si tsyɔ Eyama dzi. Mienye Eyama fe akpa aɖe, zi geɖe alesi Kristo le miame, abe alesi Kristo nɔ Mawu me ene. Elabena Mawu nɔ Eyama me, wɔ Eyama Mawu. Eye esime Kristo le miame, Ŋutikɔkɔe fe mɔkpɔkpɔ la, miezu Kristo fe akpa aɖe.
• “Miawo,” Egblɔ be, “mienye agbalẽŋɔŋlɔwo,” alo la, “mienye Nya la, si woŋlɔ, si ɖe ɖe go,”_womate ŋu atsɔ naneke Akpee o. Màte ŋu agblɔ be, “Menye agbalẽŋɔŋlɔ,” evɔ anɔ agbe bubu fomevi si menye esi Esia ŋlɔ daɖi xoxo la o, elabena womate ŋu atsɔ naneke akpee alo aɖee le me o.
Woakafu Afetɔ Yesu Kristo fe Ŋkɔ. ELE MÍAKPƆM. MÍELE EKPƆM. Míenye Efe Nya si woɖe ɖe go egbea.
Va tu mí Kɔsiɖagbe le ŋdɔ ga 12 me, Jeffersonville fe game, esime Mawu anɔ tsitre le ŋkume na mí; Dzo Lilikpo la si wotsɔ amegbetɔ ŋutilã tsyɔ, eye wòaɖe Nya si dzi wòle be míanɔ agbe ɖo le ŋkeke sia me gblɔ na mí. Enye Shekina fe Ŋutikɔkɔe si na míele tsitsim. Ŋkumeɖobolo na xɔsetɔ la.
Nukoklo Le Mawu Ŋu 64-0614M
Nɔvi. Joseph Branham
Ŋɔŋlɔ siwo woaxlẽ do ŋgɔ na Gbedeasi la sese:
Mateo 24:24
Luka Kɔkɔe 17:28-29
Yohanes Kɔkɔe 14:14
Korintotɔwo I 12:13
Korintotɔwo II 3:6 – Korintotɔwo Il 4:3
Filipitɔwo 2:1-8
Timoteo I 3:16
Hebritɔwo 13:8
Nyaɖeɖefia 10:7 & 19:13
Mose II ta 19 & 20
Yoel 2:28
Maleaxi 4:5


text:
Ƒukukua fe Agbalẽxatsaxatsawo—Nukata Wòle Be Nàtsɔ Ðe Le Wo Me?
Ƒukukua fe Agbalẽxatsaxatsawo—Nukata Wòle Be Nàtsɔ Ðe Le Wo Me?
Hafi woake ɖe Ƒukukua fe Agbalẽxatsaxatsawo ŋu la, Hebri Ŋɔŋlɔawo fe asinuŋɔŋlɔgbalẽ xoxotɔ kekeake siwo nɔ anyi ye nye fe alafa asiekelia kple ewolia M.Ŋ. me tɔwo. Ðe woate ŋu aka ɖe asinuŋɔŋlɔgbalẽ siawo dzi le nyatefe me be wonye Mawu fe Nya la fe nuŋlɔɖi siwo de pɛpɛpɛ si va ka mía si, le esi wowu Hebri Ŋɔŋlɔawo ŋɔŋlɔ nu fe akpe ɖeka kple edzivɔ do ŋgɔa? Nufialagã Julio Trebolle Barrera, si nye dukɔwo dome dɔwɔha si toa Ƒukukua fe Agbalẽxatsaxatsawo me me tɔ, gblɔ be: “Yesaya fe Agbalẽxatsaxatsa [si wokpɔ le Qumran] la nye kpeɖodzi si ŋu womate ŋu ake ɖi le o be Yudatɔ nugbugbɔgaŋlɔlawo tsɔ ŋuɖɔɖɔɖo kple beléle gã aɖe ŋlɔ Biblia me nuŋlɔɖi si va ka mía si le ɣeyiɣi didi si wu fe akpe ɖeka megbe lae.”
YESAYA fe agbalẽ bliboa le agbalẽxatsaxatsa si fe nya gblɔm Barrera le la me. Va ɖo egbea la, le Biblia fe asinuŋɔŋlɔgbalẽ siwo wu 200 siwo ŋu woke ɖo le Qumram dome la, wokpɔ Hebri Ŋɔŋlɔawo fe agbalẽawo dometɔ ɖesiaɖe fe akpa aɖewo negbe Ester fe agbalẽa koe mele eme o. Wo dometɔ akpa gãtɔ menye agbalẽ blibowo abe Yesaya fe Agbalẽxatsaxatsaa ene o, ke wofe kakɛ siwo mede agbalẽawo fe akpa ewolia o ŋu koe woke ɖo. Biblia-gbalẽ siwo ŋu woke ɖo le agbɔsɔsɔme wu le Qumran ye nye Psalmowo (ɖekaɖeka 36), Mose V lia (ɖekaɖeka 29), kple Yesaya (ɖekaɖeka 21). Agbalẽ siawo hã mee woyɔa nya tsonɛ edziedzi wu le Kristotɔwo fe Hela Ŋɔŋlɔawo me.
Togbɔ be agbalẽxatsaxatsaawo ɖee fia be tɔtrɔ boo aɖeke meva le Biblia me o hã la, wogaɖee fia hã be vaseɖe afi aɖe la, Hebrigbe me Biblia gɔmeɖeɖe vovovowo nɔ anyi siwo Yudatɔwo zã le Gbedoxɔ Evelia fe ɣeyiɣia me, eye be tɔtrɔ suesue vovovo nɔ ɖesiaɖe me. Menye agbalẽxatsaxatsaawo me nyawo ŋɔŋlɔ kple nyagbewo katãe sɔ kple Masoretwo fe nuŋlɔɖia o. Wo dometɔ aɖewo de sɔsɔ ge kple Helagbe me Septuagint Biblia tɔwo wu. Do ŋgɔ la, agbalẽnyalawo bui be ɖewohĩ vovototo siwo dze le Septuagint Biblia me atso vodada wɔwɔ gbɔ alo be ɖe gbegɔmeɖelawo ɖoe koŋ kpa nyawo de eme. Fifia agbalẽxatsaxatsaawo ɖee fia be nyaawo fe ɖekamawɔmawɔ siawo dometɔ geɖe tso vovototo siwo le Hebrigbe me nuŋlɔɖia me koŋ gbɔ. Ðewohĩ esia tae Hebri Ŋɔŋlɔawo me mawunyakpukpui siwo Kristotɔ gbãtɔwo yɔ me nyagbɔgblɔwo to vovo na Masoretwo fe nuŋlɔɖia.—Mose II, 1:5; Dɔwɔwɔwo 7:14.
Eyata Biblia fe agbalẽxatsaxatsawo kple agbalẽ kakɛwo fe kesinɔnu gbogbo sia si ŋu woke ɖo la na mí gɔmeɖoanyi nyui ŋutɔ aɖe le Hebrigbe me Biblia si va ka mía si la sɔsrɔ̃ me. Ƒukukua fe Agbalẽxatsaxatsawo na alesi gbegbe Septuagint Biblia kple Samariatɔwo fe Mose fe Agbalẽ Atɔ̃awo le vevie le nuŋlɔɖiwo tsɔtsɔ sɔ kple wo nɔewo me gadze kɔte. Woganye dɔwɔnu vevi bubu hã na Biblia gɔmeɖelawo si woate ŋu azã agbugbɔ ŋku alé ɖe nya siwo wotrɔ le Masoretwo fe nuŋlɔɖia me ŋu. Le tefe geɖe la, Xexeme Yeye Biblia Gɔmeɖekɔmiti la nɔ te ɖe wo dzi tso nya me le Yehowa fe ŋkɔ gbugbɔgaɖo tefe siwo woɖee ɖa le le Masoretwo fe nuŋlɔɖia me gome.
Agbalẽxatsaxatsa siwo fo nu tso Qumran-kɔmamaa fe sewo kple dzixɔsewo ŋu ɖee fia kɔte be Yesaya 40:3 me nya siwo ku ɖe gbe aɖe si ɖi le gbedadafo be woata mɔ dzɔdzɔe na Yehowa ŋu la va eme ɖe yewo dzi. Agbalẽxatsaxatsa kakɛ geɖe fo nu tso Mesia la ŋu, amesi fe vava wo ŋlɔlawo bu be egogo. Esia ɖe dzesi elabena Luka fe nuŋlɔɖia gblɔ be “dukɔ la le mɔkpɔkpɔ me” na Mesia fe vava.—Luka 3:15.menye Yudasubɔsubɔ fomevi ɖeka koe nɔ anyi le Yesu fe ɣeyiɣia me o. Qumran-kɔmamaa fe kɔnyinyiwo to vovo na Farisitɔwo kple Zadukitɔwo tɔ. Ðewohĩ vovototo siawoe na kɔmama ma ɖe wo ɖokui ɖe aga va nɔ gbedadafo. Wobui vodadatɔe be
Ƒukukua fe Agbalẽxatsaxatsaawo kpe ɖe mía ŋu míese alesi Yudatɔwo nɔa agbee le Yesu fe gbefãɖeɖedɔa wɔɣi la gɔme vaseɖe afi aɖe. Nyatakaka siwo woate ŋu atsɔ asɔ kple wo nɔewo le blema Hebrigbe me nuŋlɔɖiwo kple Biblia fe kpukpuiwo sɔsrɔ̃ me le wo me. Gake ehiã be woagalé ŋku ɖe Ƒukukua fe Agbalẽxatsaxatsawo me nuŋlɔɖiwo ŋu tsitotsito wu. Eyata ɖewohĩ woagava ke ɖe gɔmesese yeyewo ŋu. Ẽ, tomenukuku sia si ɖe dzesi wu si ŋu woke ɖo le fe alafa 20 lia me kpɔtɔ le agbalẽnyalawo kple Biblia-srɔ̃lawo siaa fe ɖetsɔleme nyɔm esi míele zɔ ɖem yi ŋgɔ le fe alafa 21 lia me.
[Nɔnɔmetata Tsofe si le axa 7]
Qumran tomenukukuwo: Pictorial Archive (Near Eastern History) Est.; asinuŋɔŋlɔgbalẽ: Courtesy of Shrine of the Book, Israel Museum, Jerusalem


text:
Alesi Nàwɔ Anɔ Dedie le Dɔwɔfe
Alesi Nàwɔ Anɔ Dedie le Dɔwɔfe
TOGBƆ be wowɔ sewo be wòaɖe afɔku siwo dzɔna le dɔwɔfewo dzi akpɔtɔ hã la, nuveviwɔamewo kple alesi amewo kunae ganye kuxi gã aɖe kokoko. Ekema edze kɔte be, sewo wɔwɔ ɖe dɔwɔwɔ ŋu ɖeɖe mate ŋu ana dɔwɔfewo nanɔ dedie o. Ele be dɔtɔwo kple dɔwɔlawo naɖoe wo ɖokui dzi awɔ afɔɖeɖe aɖe atsɔ akpɔ wo ɖokui kple ame bubuwo tae.
Eyata ehiã be amesiwo katã le dɔwɔfewo nagbɔ dzi ɖi alé ŋku ɖe wofe dɔwɔfea kple nuwɔnawo ŋu nyuie ŋuɖɔɖotɔe. Le kpɔɖeŋu me, ɖe nèlé ŋku ɖe eŋu kpɔ be miafe dɔwɔfea le dediea? Ðe miezãa aɖinuwoa? Ne aleae wòle la, ɖe nane li nètsɔ kpɔa ɖokuiwò ta bliboea? Ðe nu tena ɖe dziwò ɣesiaɣia? Ðe nèlɔ̃na wɔa dɔ siwo me woŋea aɖaba fua sededewo dzi alo afisiwo wowɔa dɔ gafofo geɖe wu esi ŋu se ɖe mɔ le laa?
Nya siawo tɔgbe ŋuɖoɖo aɖe alesi gbegbe nèle dedie le dɔwɔfe afia.
Ŋudzɔnɔnɔ na Afɔkuwo
Agbagbadzedze be woawɔ dɔ si fe ɖoɖowɔɖi mede ame dzi o ate ŋu ahe afɔku vɛ. Esi Nufialagã Lawson Savery si le Curtin Yunivɛsiti le Australia kple numekula aɖe lé ŋku ɖe numekuku aɖe si wowɔ le dɔwɔla miliɔn 3.6 kple dɔwɔfe 37,200 ŋu megbe la, wota numekugbalẽ aɖe si fe tanya enye “Long Hours at Work: Are They Dangerous and Do People Consent to Them?” (Dɔwɔwɔ Gafofo Geɖe: Ðe Afɔku Le Emea eye Ðe Amewo Lɔ̃ Ðe Edzia?) Ne woagblɔetututu la, nyabiabia evea siaa fe ŋuɖoɖo enye ẽ.
Le nyatefe me la, dɔwɔla siwo ŋu ɖeɖi tena mete ŋu wɔa dɔ bliboe o eye wowɔa vodada geɖe wu. Nufialagã Savery gblɔ abe alesi Australia-nyadzɔdzɔgbalẽ The Sun-Herald ka eta ene be: “Dɔwɔfe geɖe dea dzi fo be woawɔ dɔ madzudzɔmadzudzɔe eye woléa ŋku ɖe dɔwɔla siwo wɔa dɔ madzudzɔmadzudzɔe ŋu vevie heɖoa etefe na wo.” Emetsonuwo te ŋu gblẽa nu vevie. Ðewohĩ kuxi sia mebɔ le tefe aɖeke wu ʋudɔwɔlawo dome o, afisi wote ŋu dea dzi fo na wo alo zia wo dzi le gɔ̃ hã be woaku ʋu gafofo geɖe gbɔɖeme manɔmee—si nye se dzi dada le dukɔ aɖewo me.
Nu bubu si hea afɔku vɛ enye fɔmalémalé ɖe dɔ ŋu, si fe ɖewo ate ŋu anye numawɔmawɔ ɖe ɖoɖo nu kple numawɔmawɔ le dzadzɛnyenye me. Dɔwɔnuwo gbegblẽ ɖe anyigba nyamanyama alo elektrik-ka siwo me dzo le gbegblẽ ɖi nenema, te ŋu hea afɔkuwo vɛ zi geɖe, eye ewua ame gɔ̃ hã. Alea ke wòdzɔnae ne woŋe aɖaba fu nuxlɔ̃amenyawo dzi ne wole dɔwɔnu kple mɔ̃ siwo zãa elektrikŋusẽ ŋudɔ wɔm. Nu bubu si ganaa nuvevi wɔa ame alo wua ame enye be woagblẽ ami siwo kɔ ɖe anyigba ɖi si womatutui o—vevietɔ esiwo nye aɖinuwo. Nuvevi wɔ dɔwɔla geɖe esime woɖiɖi le anyigba si dzi ami alo tsi kɔ ɖo. Eyata woate ŋu agblɔ be dɔnyuiwɔwɔ fe se gbãtɔ enye be woawɔ nu le dzadzɛnyenye me kple ɖe ɖoɖo nu.
Ke hã, ewɔna na ame geɖe be yewoaŋe aɖaba afu ɖokuitakpɔsewo dzi. Magazine si nye Monthly Labor Review gblɔ be: “Dɔ fe kɔlili ɖi ate ŋu ana woabui be mɔ kpuiwo dzi toto le vevie be woate ŋu awu dɔ nu ɖe ɣeyiɣi dzi.” Eyata ame aɖe abu ɖokuitakpɔse be, ‘Afɔku aɖeke medzɔ kpɔ esi nyemewɔ edzi o.’ Esi adzɔnuwɔfe dzikpɔla kpɔnutefe aɖe nɔ nu fom tso nya sia fe vevienyenye ŋu la, egblɔ be: “Nu vloetɔ kekeake si nàte ŋu awɔ le dɔ me enye be nàgbe wɔwɔ ɖe ɖokuitakpɔsewo dzi ahato eme ado vɔ̃ aɖeke madzɔmadzɔe!” Nukatae? Elabena ekplɔa ame dea kakaɖeameɖokuidzi akpa kple fɔmalémaléɖenuŋu me, si hea afɔku siwo lolo wu vanɛ.
Wofoa nu le Chernobyl-mɔ̃ si wó le Ukraine le fe 1986 me ŋu zi geɖe be “enye xexeame katã fe nukliafɔku dziŋɔtɔ kekeake.” Nukae hee vɛ? Afɔkua ŋuti nyatakaka aɖe yɔ “mɔ̃a zazã ŋumaɖɔɖotɔe” kple “ɖokuitakpɔsewo dzi dada enuenu.”
Dɔtɔ kple dɔwɔla ate ŋu ado alɔ wo nɔewo le ŋkuléle ɖe nusiwo ate ŋu ahe afɔku vɛ ŋu me. Biblia me lododo aɖe si me nunya le gblɔ be: “Nunyala kpɔa dzɔgbevɔ̃e, eye wòɣlaa eɖokui.” (Lododowo 22:3) Ẽ, nunyala kpɔa nusi me afɔku ate ŋu anɔ la dzea sii eye wòdia mɔ siwo nu wòakpɔ eɖokui kple ame bubuwo ta le.
Ne dɔtɔwo wɔ esia la, eɖea vi na woa kple wofe dɔwɔlawo siaa. Le kpɔɖeŋu me, adzɔha aɖe si gbugbɔ trɔ asi le wofe dɔwɔfe ŋu be woafo asa na “xɔ siwo me aɖiyawo le” kpɔ be mexɔ ɣeyiɣi aɖeke hafi dɔa kpɔ dzidziɖedzi eye dɔwɔlawo fe dzi dze eme wu wòɖe dzesi o. Wokpɔ hã be amesiwo mevaa dɔme o le dɔléle ta dzi ɖe kpɔtɔ ŋutɔ. Menye ɖeko ame bubuwo fe lãmesẽ ŋu bubu alea naa nɔnɔmea dea dɔtɔ kple dɔwɔlawo dzi ko evɔ o, ke boŋ abe alesi míekpɔe lego sia me ene la, ete ŋu dea ame dzi le ganyawo hã gome.
Abe alesi míede dzesii le nyati si do ŋgɔ me ene la, nuvlowɔwɔ va bɔ ɖe dɔwɔfewo. Nukae nàte ŋu awɔ atsɔ akpɔ ɖokuiwò ta?
Afɔ Siwo Nàte Ŋu Aɖe
Wokpɔe be masɔmasɔ suesue siwo doa mo ɖa le dɔwɔlawo dome le dɔwɔfe te ŋu yia ŋgɔ va zua nya gã. Agbalẽ si nye Harvard Business Review na nuxlɔ̃ame dedzigbɔname sia be: “Be nàlé ŋutasẽnuwɔnawo nu le dɔwɔfe la, nyae be zi geɖe la, amesiwo wɔa nu adãtɔe le nya suesuewo me yia edzi wɔa esiwo vloe wu.”
Manye be ɖe nyɔnu aɖe ɖoe be yeahe hatidɔwɔlawo fe susu va ye ɖokui dzi o, gake ne efe awudodo, nufofo, kple nɔnɔmewo meɖe ameŋububu fia o la, amewo abui agbegbegblẽnɔla. Le egbeŋkekewo me la, nuwɔna siwo womeɖo be wòahe amewo fe susu ayi nuwɔna gbegblẽ aɖeke dzi o la va hea kuxi gãwo vanɛ ɣeaɖewoɣi, siwo fe ɖee nye xadede ɖi be woawɔ nuvevi ame, amegbɔdɔdɔ sesẽe, alo amewuwu gɔ̃ hã. Eyata nɔ ŋudzɔ ɖe alesi wò awudodowo kple agbenɔnɔ wɔa dɔ ɖe ame bubuwo dzii ŋu. Wɔ ɖe Biblia me nuxlɔ̃amenya sia dzi be: ‘Do awu ɖe nɔnɔme nyui me, eye wɔ leke na ɖokuiwò le ŋukpekpe kple ɖokuidziɖuɖu me.’—Timoteo I, 2:9.
Monthly Labor Review de dzesi nɔnɔme bubu si me afɔku ate ŋu anɔ eye wògblɔ be: “Amewo va le dzi tsim ɖe dɔwɔla siwo ɖeɖe wɔa dɔ le zã me le tefe siwo sa ɖe aga la ŋu.” Eyata bu eŋu kpɔ: Ðe nunya le eme ŋutɔŋutɔ be woaxɔ dɔ si me woate ŋu awɔ nuvevi ame vevietɔ ne wònye ame ɖeka koe wɔa dɔa le zã mea? Ðe wòsɔ be woade agbe afɔku me ɖe fetu si wòaxɔ ta?
Ele vevie hã be míabu alesi míewɔa nu ɖe dzikudoname kple ŋutasẽnu si hatidɔwɔla siwo dzi nu te ɖo wɔna la ŋu. Nukae woate ŋu awɔ be woatsɔ alé nɔnɔme si me afɔku ate ŋu anɔ la nu? Biblia me lododo aɖe xlɔ̃ nu be: “Nyaŋuɖoɖo fafɛ tsia dziku nu; ke gbe da ɖe ame gbɔ nana dɔmedzoe flana.” (Lododowo 15:1) Ẽ, ne èkpɔa nya gbɔ le tufafa kple bubu me la, ana nàɖe dzi ɖi eye nàfo asa na dzrewɔwɔ.
Dzikudodo na ame kple ŋutasẽnuwɔwɔ bɔ le egbeŋkekea me le afisi woyɔa ʋu ɖe ame nu le dɔwɔfewo. Togbɔ be adze abe mía ŋue woɖoe ɖo hã la, nu ko wɔm amea le ɖe nuteɖeamedzi kple dziɖeleamefo nu. Anye nuɖiɖeamee na míenɔ afima le gafofo ma dzi. Eyata alesi míewɔa nu ɖe enui le vevie ŋutɔ. Ate ŋu afa nɔnɔmea nu alo ana wòanyra ɖe edzi.
Gake ɖewohĩ ate ŋu anye hã be susu aɖe tae amea buna le eɖokui me nenema. Agbalẽ si nyeResolving Conflicts at Work gblɔ be: “Ne nane do dziku na mí la, . . . fã hafi míeɖea nusi le dzi me na mí gblɔna bliboe.” Nukae ate ana nu nate ɖe ame dzi? Agbalẽa yi dzi gblɔ be: “Nya si le dzi dzi na mí ate ŋu ana míatɔtɔ alo nu nate ɖe mía dzi, eye wòana míasusu be naneke meli míagate ŋu awɔ tsɔ wu be míawɔ avu o.”
Nukae nye egbɔkpɔnu? TOLÉLE ÐE NYA ŊU! Agbalẽ si míeyɔ va yi gblɔ be: “Ne míelé to ɖe mía kple amesiwo dome nya dzɔ ɖo ŋu nyuie la, míafe seselelãmea nu ate ŋu afa be míawɔ dzre o eye míake ɖe egbɔkpɔnu ŋu.” Esia nye mɔ nyui aɖe si nu woato atsi dziku kple masɔmasɔ nu be wòagazu dzre o.
Eyata kpɔ egbɔ le mɔ si sɔ nu be nuwo nanɔ dedie. Esia fe ɖewoe nye ŋudzɔnɔnɔ vevie ɖe mia gbɔ dedienɔnɔ mɔfiamewo dzi wɔwɔ ŋu. Esia dzi wɔwɔ le vevie be dɔwɔfea nanɔ dedie.
Nyatefee wònye be míafe nɔnɔme ku ɖe agbenɔnɔ, dɔwɔwɔ, kple ɖiɖiɖeme ŋu ate ŋu akpɔ ŋusẽ ɖe dɔ si míetiana be míawɔ kple alesi míebua dedienɔnɔe dzi. Nyati si kplɔe ɖo ate ŋu akpe ɖe mía ŋu be míawɔ tiatia nyuiwo le go sia me.
[Nɔnɔmetata si le axa 25]
Dzra afisi ami kɔ ɖo la ɖo pɛpɛpɛ
[Nɔnɔmetata si le axa 26]
Nyaŋuɖoɖo fafɛ ate ŋu atsi dziku nu


text: 3 Dukɔ siwo Yehowa kpɔtɔ ɖi be yeatsɔ ado Israel-vi siwo katã mekpɔ aʋa siwo wowɔ kple Kanaantɔwo tefe o la kpɔ+2 (ewɔ esia be Israel-viwo fe dzidzime siwo ava emegbe la nakpɔ aʋa tefe, ne wòatsɔ afia aʋawɔwɔ ame siwo mekpɔ aʋa tefe kpɔ o) la woe nye:3 Filistitɔwo+ fe kplɔla atɔ̃awo, Kanaantɔwo, Sidontɔwo,+ kple Hivitɔwo,+ siwo katã le Lebanon Towo+ dzi tso Baal-Hermon To gbɔ va se ɖe Lebo-Hamat ke.*+4 Wotsɔ wo do Israel kpɔ ne woakpɔe ɖa be Israel aɖo to Yehowa fe se siwo wòde na wo fofowo to Mose dzi hã.+5 Eya ta Israel-viwo nɔ Kanaantɔwo,+ Hititɔwo, Amoritɔwo, Perizitɔwo, Hivitɔwo kple Yebusitɔwo dome.6 Woɖe wo vinyɔnuwo, eye wotsɔ wo vinyɔnuwo na wo viŋutsuwo woɖe, eye wosubɔ wofe mawuwo.+7 Ale Israel-viwo wɔ nu si nye vɔ̃ le Yehowa ŋkume, woŋlɔ Yehowa wofe Mawu la be, eye wosubɔ Baalwo+ kple Aserawo.*+8 Eya ta Yehowa fe dɔmedzoe bi ɖe Israel ŋu, ale be wòtsɔ wo dzra na Mesopotamia-fia* Kusan-Risatayim. Israel-viwo subɔ Kusan-Risatayim fe enyi.9 Esi Israel-viwo yɔ Yehowa be wòaxɔ na yewo+ la, Yehowa ɖo xɔla na Israel-viwo,+ si nye Otniel,+ Kaleb fe tsɛ Kenaz fe vi, be wòaɖe wo.10 Eye Yehowa fe gbɔgbɔ va edzi,+ ale wòzu Israel fe ʋɔnudrɔ̃la. Esi wòho aʋa la, Yehowa tsɔ Mesopotamia-fia* Kusan-Risatayim de asi nɛ, eye wòɖu Kusan-Risatayim dzi.11 Ema megbe la, anyigba la kpɔ gbɔdzɔe* fe blaene. Emegbe Otniel, Kenaz vi la ku.12 Eye Israel-viwo gade asi nu si nye vɔ̃ wɔwɔ me le Yehowa ŋkume.+ Eya ta Yehowa ɖe mɔ Moab-fia+ Eglon ɖu Israel dzi, elabena wowɔ nu si nye vɔ̃ le Yehowa ŋkume.13 Azɔ hã, ekplɔ Amonitɔwo+ kple Amalektɔwo+ va fu wo. Wodze Israel dzi eye woxɔ devedu+ la.14 Israel-viwo subɔ Moab-fia Eglon fe wuienyi.+15 Eye Israel-viwo yɔ Yehowa be wòaxɔ na yewo.+ Eya ta Yehowa ɖo xɔla na wo,+ si nye Ehud,+ Gera vi, enye Benyamintɔ+ miawɔla+ aɖe. Le ɣeyiɣi aɖe megbe la, Israel-viwo tsɔ adzɔ si woka na wo la de esi ɖo ɖe Moab-fia Eglon.16 Ehud tu adekpui nuevee, si didi abɔklugui ɖeka,* eye wòtae ɖe ɖusiklito le efe awu te.17 Etsɔ adzɔ la vɛ na Moab-fia Eglon. Eglon nye ame lolo dami aɖe.18 Esi Ehud tsɔ adzɔa na vɔ la, eya kple ame siwo tsɔ adzɔa vɛ la trɔ dzo.19 Ke esi woɖo kpetatawo* gbɔ le Gilgal+ la, etrɔ va gblɔ na fia la be: “Oo fia, nya ɣaɣla aɖe le asinye na wò.” Eya ta fia la gblɔ be: “Ðoɖoe nezi!” Ale efe subɔviwo katã do go le egbɔ.20 Eye Ehud va egbɔ, esime eya ɖeka nɔ efe xɔtaxɔ si me wòxɔa ya fafɛ le la me. Eye Ehud gblɔ be: “Mexɔ gbedeasi aɖe tso Mawu gbɔ vɛ na wò.” Ale wòtso le efe fiazikpui* la dzi.21 Azɔ Ehud do efe miasi ɖa ɖe adekpui la le ɖusiklito hefo ɖe dɔme nɛ flo.22 Eye adekpui la kple efe asiléfea siaa bu ɖe eme, eye ami nyè tsyɔ adekpui la, elabena meɖe adekpui la le dɔme nɛ o, eye mĩ do go.23 Ehud to akpata* la me do, etu xɔtaxɔ la fe ʋɔtruawo le emegbe, eye wòde ga wo me.24 Esi wòdzo la, fia fe subɔviwo va eye wokpɔ be wode ga xɔtaxɔ la fe ʋɔtruwo me. Eya ta wogblɔ be: “Anya nɔ afɔdzi le xɔ emetɔ me le yaxɔfe la.”25 Wolala ʋuu va se ɖe esime wotsi yaa, gake esi wokpɔe be mele xɔtaxɔ la fe ʋɔtruawo ʋum o la, wotsɔ safui ʋu wo, eye wokpɔ wofe afetɔ la ku ɖe anyigba!26 Ehud si dzo esime wonɔ hehem ɖe megbe, eye wòto kpetatawo*+ gbɔ va do ɖe Seira dedie.27 Esi wòɖo afi ma la, eku kpẽ+ le Efrayim tonuto+ la me; eye Israel-viwo ɖi tso toawo dzi dze eyome, eye eya ŋutɔ dze wo ŋgɔ.28 Eye wògblɔ na wo be: “Midze yonyeme, elabena Yehowa tsɔ miafe futɔ siwo nye Moabtɔwo de asi na mi.” Eye wodze eyome heva xe mɔ le Yordan tɔtsofewo be Moabtɔwo nagatso tɔa o, eye womeɖe mɔ na ame aɖeke be wòatsoe o.29 Ɣemaɣi la, wowu Moabtɔ+ siwo anɔ ame akpe ewo, wo katã wonye ŋutsu kakowo kple kalẽtɔwo; ame ɖeka hɔ̃ hã mesi o.+30 Wobɔbɔ Moab ɖe Israel fe asi te gbe ma gbe; eye anyigba la kpɔ gbɔdzɔe* fe blaenyi sɔŋ.+31 Samgar,+ Anat vi va ɖe eyome, etsɔ nyikplɔti+ wu Filistitɔ+ alafa ade; eya hã ɖe Israel.


text:
Ne Ŋutsugbɔdɔdɔ Dzroa Ŋutsu Aɖe La, Ðe Wòfia Be Enye Ŋutsugbɔdɔla?
Kura o!
Nyatefea: Zi geɖe la, ɣeyiɣi kpui aɖe koe dzodzro ma nɔa ame me.
Lisette, si xɔ fe 16 la, kpɔe be nya sia nye nyatefe. Egblɔ be: “Mesrɔ̃e le dzɔdzɔmeŋutinunya me le suku be le sɔhɛmenɔɣi la, tɔtrɔ geɖewo vana le míafe ŋutinuwo me siwo nana gbɔdɔdɔ fe dzodzrowo nu sẽna. Meka ɖe edzi be ne ɖe sɔhɛwo nya nu tso wofe ŋutilã ŋu nyuie la, woanya be ɣeyiɣi kpui aɖe ko fe nue seselelãme ma nye, eye womase le wo ɖokui me be ele be yewoakpɔ gome le nuwɔna sia me o.”
Ne dzodzro sia nɔa amea me etefe didina ya ɖe? Ðe wòanye tagbɔsesẽ be Mawu nade se na ŋutsu si ŋutsugbɔdɔdɔ dzrona alo nyɔnu si nyɔnugbɔdɔdɔ dzrona la be megawɔ nu sia oa?
Ne èɖo nyabiase sia ŋu be ɛ̃ la, ele be nànyae be nuwo ŋu bubu alea nɔ te ɖe susu totro si nye be ele be amegbetɔ naɖi kɔ na efe gbɔdɔdɔ fe dzodzrowo la dzi. Biblia de bubu amegbetɔwo ŋu le esi wòka ɖe edzi na wo be woate ŋu atiae be woaɖu wofe gbɔdɔdɔ fe dzodzro vɔ̃wo dzi ne wodi vavã be yewoawɔe nenema.—Kolosetɔwo 3:5.
Biblia fe sedede sia me kɔ. Se si Biblia de na ŋutsu kple nyɔnu siwo meɖe wo nɔewo o be “misi le agbe gbegblẽ nɔnɔ nu” la kee yi na ŋutsu ŋutsugbɔdɔlawo kple nyɔnu nyɔnugbɔdɔlawo siaa hã. (1 Korintotɔwo 6:18) Nyatefeae nye be ɖe ŋutsu miliɔn geɖe siwo srɔ̃wo nye nyɔnuwo la ɖua wo ɖokuiwo dzi hafi tea ŋu ɖua gbɔdɔdɔ fe tetekpɔwo dzi, le esiwo di be yewoawɔ ɖe Biblia fe nudidiwo dzi ta. Ŋutsu siwo ŋutsugbɔdɔdɔ dzrona alo nyɔnu siwo nyɔnugbɔdɔdɔ dzrona la hã ate ŋu awɔ nenema ke ne wodi vevie be yewoadze Mawu ŋu.—5 Mose 30:19.


text: 8 Ame kae le abe nunyala ene? Ame kae nya kuxi gbɔ kpɔnu?* Nunya nana ame fe mo klẽna, eye efe moyɔyɔ gɔ̃ hã trɔna zua mokɔkɔ.2 Mebe: “Le bubudede Mawu fe atamkaka ŋu ta+ la, wɔ ɖe fia fe sedede dzi.+3 Mègatsi klokloklo be yeadzo le eŋkume o.+ Mègade nu vɔ̃ɖi dzi o,+ elabena nu sia nu si dze eŋu wòbe yeawɔ la, ate ŋu awɔe,4 le esi ŋusẽ geɖe le fia fe nya ŋu ta;+ eye ame kae ate ŋu agblɔ nɛ be, ‘Nu kae wònye wɔm nèle?’”5 Ame si léa sedede me ɖe asi la, womawɔ vɔ̃ aɖekee o,+ eye ame si si dzi nyanu le la dzea si ɣeyiɣi nyuitɔ kple mɔnu* nyuitɔ.+6 Elabena ɣeyiɣi kple mɔnu* li na nu sia nu,+ le esi amegbetɔwo fe xaxawo sɔ gbɔ ŋutɔ ta.7 Elabena ame aɖeke menya nu si gbɔna dzɔdzɔ ge o, eye ame kae ate ŋu agblɔ ale si tututu wòadzɔe?8 Ale si ko ame aɖeke mekpɔ ŋusẽ ɖe gbɔgbɔ* dzi ne wòaɖo asi gbɔgbɔ dzi o la, nenema kee ame aɖeke mekpɔ ŋusẽ ɖe kugbe hã dzi o.+ Ale si ko womeɖea asi le ame ŋu le aʋa me o la, nenema kee nu vɔ̃ɖi wɔwɔ maɖe nu vɔ̃ɖi wɔlawo o.*9 Nu siawo katã tefee mekpɔ esi metsɔ nye dzi ɖo nu siwo katã wowɔna le ɣea te la ŋu, le ɣeyiɣi siawo katã me la, amegbetɔ ɖua fia ɖe amegbetɔ dzi hena efe gbegblẽ.+10 Mekpɔ ame vɔ̃ɖiwo ɖife, wo, ame siwo yia kɔkɔefe la tsã gagbɔna, gake woŋlɔ wo be le du si me wowɔ nu siawo le la me.+ Esia hã toflokoe.11 Esi wometsoa afia le nu vɔ̃ɖi wɔwɔ ŋu kaba o+ tae dzi ɖoa amegbetɔviwo fo ɖe nu vɔ̃ɖi wɔwɔ ŋu ɖo.+12 Ne nu vɔ̃ wɔla wɔa nu vɔ̃ɖi zi alafa gake nɔa agbe didi hã la, nye ya menyae be eme anyo na ame siwo vɔ̃a Mawu vavã la godoo, elabena wovɔ̃a eya amea.+13 Ke eme manyo na ame vɔ̃ɖi ya o,+ eye madidi efe agbenɔfe siwo le abe vɔvɔli ene la hã ɖe edzi o,+ elabena mevɔ̃a Mawu o.14 Nu dzodzro* aɖe yia edzi le anyigba dzi, si nye be: Ame dzɔdzɔe aɖewo li, siwo ŋu wowɔa nu ɖo abe nu vɔ̃ɖi wɔlawoe wonye ene,+ eye ame vɔ̃ɖi aɖewo li, siwo ŋu wowɔa nu ɖo abe nu nyui wɔlawoe wonye ene.+ Mebe esia hã toflokoe.15 Eya ta mekafu dzidzɔkpɔkpɔ,+ elabena naneke menyo na amegbetɔ le ɣea te wu be wòaɖu nu ano nu ahakpɔ dzidzɔ o; ele be esia nakplɔe esi wòle dɔ wɔm veviedodotɔe le efe agbemeŋkeke+ siwo Mawu vavã la nɛ le ɣea te la me.16 Metsɔ nye dzi ɖo anyi be madze nunya, eye makpɔ dɔ siwo katã wowɔna le anyigba dzi,+ eye metsia alɔ̃madɔmadɔe zã kple keli gɔ̃ hã.*17 Eye melé ŋku ɖe Mawu vavã la fe dɔwo katã ŋu, eye mekpɔ be amegbetɔ mate ŋu anya ta le nu siwo katã yia edzi le ɣea te la nu o.+ Aleke kee amegbetɔwo ɖaku kutrii o, womanya ta le enu o. Eye ne wobe yewofe nunya ana yewoake ɖe eŋu hã la, womate ŋu ase egɔme wòade edefe o.+


text:
Ɣeyiɣi Si Me Kluvimenɔnɔ Nu Ayi!
Ɣeyiɣi Si Me Kluvimenɔnɔ Nu Ayi!
ABLƆÐE! Nya ʋɛ siawo léa dzi na amegbetɔwo vevie. Amewo wɔ avu kpe fu, nɔ agbe heku ɖe ablɔɖe didi ta. Gake nublanuitɔe la, ame geɖe siwo wɔe alea la kpɔe be yewomete ŋu ɖo afia aɖeke na yewofe taɖodzinua o. Ðe mɔkpɔkpɔ li be woava vo tso kluvinyenye mea—si me dziɖeleamefo kple ŋukpe mele oa? Eɖe li.
Gbɔgbɔ ʋã apostolo Paulo wòŋlɔ nu tso Mawu fe ŋugbedodo ŋu be: “Woaɖe nuwɔwɔ la ŋutɔ hã tso gbegblẽ fe kluvinyenye la me ayi ɖe mawuviwo fe ŋutikɔkɔe fe ablɔɖe la me.” (Romatɔwo 8:21) Gake aleke míawɔ ate ŋu aka ɖe edzi be Mawu ahe “ŋutikɔkɔe fe ablɔɖe” ma ve godoo? Mɔ ɖeka enye be míadzro nuŋlɔɖi siwo ku ɖe alesi Mawu wɔ nu ɖe amefomea ŋu le ŋutinya me.
Biblia la gblɔ be: ‘Afisi Yehowa fe gbɔgbɔ le la, afima ablɔɖe le.’ (Korintotɔwo II, 3:17) Ẽ, Mawu fe gbɔgbɔ, alo dɔwɔŋusẽ la tri akɔ ale gbegbe. Ezãnɛ tsɔ ɖea amewo tsoa kluvinyenye vovovowo me tso gbaɖegbe ke. Le mɔ kawo nu? Nenɔ susu me na mí be kluvi fomevi vovovowoe li. Míedzro vɔ̃ɖitɔwo dometɔ ɖeka me, si me ame si sesẽ wu tsɔa dzizizi alo ŋutasesẽ wɔa nɔvia kluvii. Gake de ŋugble le kluvinyenye fomevi bubu aɖewo ŋu kpɔ.
Amewo te ŋu zua kluviwo na numame vovovo siwo ŋu asi menya ɖena le o. Eye alakpadada kple amebeble te ŋu tsia amewo si, eye wote ŋu blea amewo dea aʋatsonufiafia me. Vɔ̃ɖitɔ wu kura enye be kluvinyenye aɖe li si kpɔa ŋusẽ ɖe mí katã dzi—míenyae alo míeɖanyae o—eye wòwua ame. Ke hã míedi be míate gbe ɖe edzi be togbɔ be míele nusiwo wɔa ame kluvii me dzrom ɖekae hã la, míele gbɔgblɔm be wosɔ o. Woto vovo sasasã tso wo nɔewo gbɔ. Gake nu vevi ɖeka aɖe dze le wo katã ŋu. Mlɔeba la, Mawu si naa ablɔɖe akpɔ egbɔ be woaɖe amefomea tso kluvinyenye siawo katã me.
Ne Ame Va Zu Kluvi na Numame
De dzesi alesi agbalẽ si nye When Luck Runs Out gblɔ le tsatsadada fe numame ŋu: “Enye tɔtɔ si me didi si nu sẽ si dzi menya ɖuna o kpɔa ŋusẽ ɖe ame dzi be wòada tsatsa. Didia yia edzi nɔa sesẽm ɖe edzi kabakaba . . . vaseɖe esime wòɖu amea dzi keŋkeŋ, gblẽ nu le eŋu, hegblẽ nu vevi ɖesiaɖe le amea fe agbe me mlɔeba.” Ame aɖeke menya ame xexlẽme si va zua kluvi na tsatsadada o. Dukɔ ɖeka pɛ tɔ si wobu, si nye United States la le miliɔn ade lɔfo.
Ahatsunono hã gblẽa nu le ame ŋu nenema ke alo wu gɔ̃ hã, eye ebɔ ɖe tefe geɖe. Le dukɔ gã aɖe me la, ahatsunono ɖea fu na ŋutsu siwo le eme la fe afã. Ricardo, si nye ahatsunola kpɔ fe 20 aɖewo va yi ɖe numame sia me be: “Ne ènya fɔ ko la, aha anɔ dzrowòm vevie wòawɔ na wò be nàde nu aha me—be wò lãmekawo nadze akɔ anyi, be wòana nàŋlɔ wò kuxiwo be, alo be wòana kakaɖedzi wò be nàte ŋu anɔ te ɖe kuxi aɖe nu le agbe me. Ahanono va xɔa wò susu me katã, ke hã èdzea agbagba be yeaka ɖe edzi na ɖokuiwò kple ame bubu siwo li kpli wò be naneke megblẽ le ye ŋu o.”
Menye ahasesẽ koe nye numame si tsia ame si o. Ame miliɔn geɖe zãa atike manɔsenuwo le xexeame godoo. Gakpe ɖe eŋu la, amesiwo ade biliɔn 1.1 ye noa atama—si me atike si maa ame wu ɖesiaɖe la le. Edzroa ame geɖewo be woadzudzɔ gake etsia wo si. Ðe Yehowa nye Xɔnametɔ vavã na amesiwo dzi nu kpɔ ŋusẽ ɖo vevie alea? *
De ŋugble le Ricardo fe kpɔɖeŋua ŋu kpɔ. Egblɔ be: “Anɔ abe fe ewo enye esia va yi la, mekpɔ be ahatsunono nɔ ŋusẽ kpɔm ɖe dzinye. Enɔ nu gblẽm le nye srɔ̃ɖeɖe, nye dɔwɔɖuia, kple nye fomea ŋu, eye medze sii be kuxia gbɔ manya kpɔ nam o negbe medo le efe ŋusẽkpɔɖeamedzi te ko hafi. Meva kpɔe le Biblia sɔsrɔ̃ me be ahedada—le ŋutilã kple gbɔgbɔ me siaa—enye nusi dzɔna ɖe ahatsunola dzi. (Lododowo 23:20, 21) Medi be fomedodo nyui nanɔ mía kple Mawu dome, eye gbedodoɖa vevie na Mawu be wòakpe ɖe ŋunye na mekpɔ ɖokuinye dze sii. Ŋutsu aɖe srɔ̃ Biblia kplim eye wònye xɔlɔ̃ vevi aɖe nam. Ne megatrɔ yi ahanonoa dzi la menaa ta o, ke boŋ egbɔa dzi ɖi eye wòxlɔ̃a num vevie tso nusi Mawu di tso Kristotɔwo si la ŋu.”
Egbea la Ricardo vo tso nusi wɔe kluvi la si me—enyo wu alesi wònɔ tsã ya teti. Eʋu eme be le gɔmedzedzea me la yegamua aha ɣeaɖewoɣi. Egblɔ be: “Togbɔ be edzɔna alea ɣeaɖewoɣi hã la, didi vevie si le menye be masubɔ Yehowa nutefewɔwɔtɔe tsɔ kpe ɖe kpekpeɖeŋu si srɔ̃nye kple hati Kristotɔ bubuwo nam ŋu la na be mete ŋu ɖu edzi. Mele mɔ kpɔm na ɣeyiɣi si fe ŋugbe Mawu do be ‘ame aɖeke magblɔ be yele dɔ lém o’ si me ahatsunono maganɔ anyi o. Gake hafi ɣemaɣi naɖo la, manɔ nye aʋa la wɔwɔ dzi gbesiagbe be matsɔ nye ŋutilã ‘awɔ vɔsasa gbagbe, si ŋuti kɔ, si dzea Mawu ŋu.’”—Yesaya 33:24; Romatɔwo 12:1.
Le xexeame godoo la, ame akpe geɖewo kpɔe be Mawue kpe ɖe yewo ŋu tẽ le yewofe agbagbadzedze me be yewote ŋu vo tso numame vovovowo fe ame si tsitsi me. Ne míagblɔe tututu la, woawo ŋutɔ koŋue na nɔnɔme aɖewo tsi wo si ɖewohĩ le esi wona ta le nyafoɖeamenuwo kple tetekpɔ vovovo aɖewo me ta. Ke hã wova kpɔe be Yehowae nye Xɔnametɔ si gbɔa dzi ɖi. Ele klalo be yeakpe ɖe amesiwo katã di vavã be yewoasubɔe ne wòado ŋusẽ wo.
“Nyatefe la Lawɔ Mi Ablɔɖeviwoe”
Ke alakpadada kple amebeble fe ame si tsitsi ya ɖe? Yesu Kristo ka ɖe edzi na mí be míate ŋu avo tso wo me. Egblɔ be: “Ne mienɔ nye nya la me la, ekema nye nusrɔ̃la vavãwo mienye, eye miadze si nyatefe la, eye nyatefe la lawɔ mi ablɔɖeviwoe.” (Yohanes 8:31, 32) Esime wònɔ nya ma gblɔm la, efe nyasela geɖewo nɔ Farisitɔwo fe kɔnyinyi kpaɖii aɖe te. Le nyatefe me la, Yesu fo nu le subɔsubɔhakplɔla siwo nɔ anyi le eŋɔlime ŋu be: “Wodoa agba kpekpe, siwo wu tsɔtsɔ la, hetsɔna ɖoa amewo fe abɔta; gake woawo ŋutɔ melɔ̃na be, wofe asibide ɖeka naka wo ŋu o.” (Mateo 23:4) Yesu fe nufiafiawo ɖe amewo tso kluvinyenye ma me. Eklo nu le subɔsubɔhawo fe alakpanufiafia dzi, hefia asi wofe dzɔtsofe gɔ̃ hã. (Yohanes 8:44) Egblɔ nyatefea boŋ na wo heɖe nusi Mawu di tso amefomea si si sɔ la fia wo alesi dze.—Mateo 11:28-30.
Abe Yesu fe nusrɔ̃lawo ene la, ame akpe nanewo va le ekpɔm egbea be yewoate ŋu avo tso subɔsubɔhawo fe alakpadada kple aʋatsonufiafia siwo wɔ wo kluviwoe la me to Mawu fe kpekpeɖeŋu me. Ne wosrɔ̃ nyatefe si naa gbɔɖeme ame tso Biblia me vɔ megbe la, wovona tsoa vɔvɔ̃ na ame kukuwo, kple vɔvɔ̃ na fuwɔwɔ ame tegbee le dzomavɔ me, eye wovona tsoa nyafoɖeamenu be woatsɔ ga si wokpe fu kpɔ la axe subɔsubɔdɔ ŋu fe si nunɔla siwo be Kristo—amesi gblɔ be: “Faa miexɔe, faa minae”—tefee yewole la wɔna na wo la me. (Mateo 10:8) Gawu la, ablɔɖe gãtɔ le ŋgɔ gbɔna kpuie.
Kluvinyenye si Vloe Wu Ðesiaɖe
De dzesi alesi Yesu fo nu tso kluvinyenye vɔ̃ɖi aɖe, si míeyɔ va yi, si gblẽa nu le ŋutsu, nyɔnu, kple ɖevi ɖesiaɖe ŋu le anyigba dzi ŋu: “Vavã, vavã mele egblɔm na mi bena: Amesiame, si le nuvɔ̃ wɔm la, nuvɔ̃ fe kluvi wònye.” (Yohanes 8:34) Amekae ate ŋu agblɔ be yemewɔa nuvɔ̃ o? Apostolo Paulo gɔ̃ hã lɔ̃ ɖe edzi be: “Menye nu nyui, si melɔ̃na la, mewɔna o, ke nuvɔ̃, si nyemelɔ̃na o la, eya ke mewɔna boŋ.” (Romatɔwo 7:19) Togbɔ be ame aɖeke mate ŋu aɖe eɖokui tso nuvɔ̃ fe kɔsɔkɔsɔwo me o hã la, mɔkpɔkpɔ mebu ɖe mi o.
Yesu ka ɖe edzi na efe nusrɔ̃lawo be: “Ne Vi la wɔ mi ablɔɖeviwo la, ekema mianye ablɔɖeviwo vavã.” (Yohanes 8:36) Ŋugbedodo sia me vava fia be woava kpɔ ablɔɖe tso kluvinyenye vɔ̃ɖitɔ kekeake me kokoko. Be míate ŋu anya alesi míawɔ ado le eme la, gbã la ele be míakpɔ alesi míewɔ ge ɖe kluvinyenye me le gɔmedzedzea me ɖa.
Biblia ɖee fia be Mawu wɔ amegbetɔwo wonye amesiwo si tiatiawɔblɔɖe le eye nuvɔ̃wɔwɔ fe susu aɖeke menɔ wo me o. Gake Mawu fe gbɔgbɔmevi makpɔmakpɔ, ɖokuitɔdila aɖe di vevie be yeaɖu amefomea dzi, metsɔ le eme nusi wòagblẽ le wo ŋu o. Be wòate ŋu aɖo taɖodzinu ma gbɔ la, mawudɔla dzeaglã sia, si wova yɔ emegbe be Satana Abosam la, trɔ mía dzila gbãtɔ Adam kple Xawa fe susu ɖa le Mawu ŋu. Esi Adam ɖoe koŋ gbe toɖoɖo Mawu fe mɔfiafia si le tẽ la, menye eya ɖeɖekoe va zu nuvɔ̃wɔla o ke ena blibomademade kple ku hã to edzi yi na efe dzidzimeviwo katã. (Romatɔwo 5:12) Ʋɛʋɛʋɛ la Satana va zu ‘xexe sia me dziɖula,’ eye ‘nuvɔ̃ ɖu amefomea dzi abe fia ene to ku me.’—Yohanes 12:31; Romatɔwo 5:21; Nyaɖeɖefia 12:9.
Aleke míawɔ akpɔ ɖeɖe? Ne míeva zu Yesu fe nusrɔ̃lawo la, míaɖe vi tso Kristo fe vɔsakua me, eye ŋusẽ le esi be “[wòaɖi] gbɔ amesi si ku fe ŋusẽ le, si nye Abosam la, eye wòaɖe amesiwo katã nɔ kluvinyenye me to vɔvɔ̃ na ku me le wofe agbenɔɣiwo katã me.” (Hebritɔwo 2:14, 15) Bu ema ŋu kpɔ—ablɔɖe tso nuvɔ̃ kple ku fe kluvinyenye me! Ðe ablɔɖe sia medzroa wò vevie oa?
Ke kluvinyenye si fomevi me míedzro le gɔmedzedzea me ya ɖe? Ðe amewo dzi zizi akpasesẽtɔe hã nu ava yi gbaɖegbea?
Kpɔɖeŋu Vevi aɖe si Nana Mɔkpɔkpɔ Mí
Míate ŋu aka ɖe edzi bliboe be woava ɖe kluvinyenye vɔ̃ɖi ma fomevi ɖa kokoko. Nukatae? Bu nya sia ŋu kpɔ: Yehowa Mawu ŋutɔe nye amesi xɔ ŋgɔ tẽ le amewo ɖeɖe tso kluvinyenye me le amegbetɔ fe ŋutinyawo katã me. Ànya se ŋutinya ma kpɔ.
Egiptetɔwo wɔ Israel dukɔa wofe kluviwoe, zi wo dzi be woawɔ dɔ sesẽ hesẽ ŋuta le wo ŋu vevie. Wodo ɣli yɔ Mawu be wòaɖe yewo, eye wòɖo to wo le efe nublanuikpɔkpɔ sɔgbɔ la ta, hexɔ na wo. Yehowa zã Mose kple Aron abe efe nyanuɖela ene hebia tso Egipte Farao si be wòaɖe asi le Israel-viwo ŋu woadzo. Fiagã dadala ma sẽ dzime enuenu, eye esi Yehowa he fukpekpe siwo kplɔ wo nɔewo ɖo va anyigba dzi hã la egasẽ dzime kokoko. Mlɔeba la, Mawu bɔbɔ Farao ɖe anyi. Israel-viwo va kpɔ ablɔɖe mlɔeba!—Mose II, 12:29-32.
Ðe ŋutinya sia medo dzidzɔ na wò oa? Ðewohĩ anɔ wɔwɔm na wò be nukatae Mawu mewɔ nu ma tɔgbe ke egbea o. Nukatae mede nu amegbetɔwo fe nya me heɖe kluvinyenye ɖa o? Ðo ŋku edzi be menye Yehowae nye ‘xexe sia me dziɖula o’—Satanae. Le gbetɔame si Futɔ vɔ̃ɖi sia fɔ ɖe te va yi le Eden ta la, Yehowa ɖe mɔ nɛ be wòaɖu dzi ɣeyiɣi kpui aɖe. Kluvimenɔnɔ, ameteteɖeanyi, kple ŋutasesẽ koŋue nye nusiwo bɔ ɖe Satana fe dziɖuɖua me. Le ŋusẽkpɔɖeamedzi sia te la, amegbetɔwo fe dziɖuɖuwo na blanuiléle xɔ afe ɖe ŋutinya me. Biblia fo ŋutinya ma ta kpuie be: “Amegbetɔ ɖua fia ɖe ame bubuwo dzi hena wofe dzɔgbevɔ̃e.”—Nyagblɔla 8:9.
Gake vaseɖe ɣekaɣi? Biblia la na eme kɔ be míele “ŋkeke mamlɛ” siwo me ɖokuitɔdidi kple ŋukeklẽ bɔ ɖo me. (Timoteo II, 3:1, 2) Nusiawo le fiafiam be madidi o Mawu fe Fiaɖufe si Yesu fia mí be míado gbe ɖa abia la, aɖo amefome dzɔdzɔe siwo dome kluvinyenye maganɔ o la anyi. (Mateo 6:9, 10) Yesu Kristo si nye Fia si Mawu ɖo la atso ɖe kluvinyenye fomevi ɖesiaɖe ŋu vaseɖe esime wòaɖe futɔ mamlɛtɔ si nye ku ɖa.—Korintotɔwo I, 15:25, 26.
Ne ŋkeke ma ɖo mlɔeba la, amefomea me tɔ toɖolawo akpɔe be kpɔɖeŋu sue aɖe koe alesi woɖe Mawu fe amewo tso kluvinyenye me le Egipte nye ne wotsɔe sɔ kple ablɔɖe gã si woakpɔ. Ẽ, ɣeyiɣi aɖe gbɔna si me “woaɖe nuwɔwɔ la ŋutɔ hã tso gbegblẽ fe kluvinyenye la me.” Mlɔeba la amesiame ava ɖe vi bliboe tso “mawuviwo fe ŋutikɔkɔe fe ablɔɖe la me.”—Romatɔwo 8:21.
[Etenuŋɔŋlɔwo]
^ mm. 9 Le fe alafa gbãtɔ me la, nutsuɖuɖu bɔ ɖe Romatɔwo fe kplɔ̃ɖoɖowo me. Eyata woxlɔ̃ nu Kristotɔwo be woagana nuɖuɖu alo nu ma fomevi aɖe nakpɔ ŋusẽ ɖe wo dzi o.—Romatɔwo 6:16; Korintotɔwo I, 6:12, 13; Tito 2:3.
[Nɔnɔmetata si le axa 23]
Amesiwo anɔ miliɔn ade sie tsatsadada fe numame tsi le United States ɖeɖe
[Nɔnɔmetata si le axa 23]
Atike, aha, kple atama nono fe numame tsi ame miliɔn alafa geɖe si
[Nɔnɔmetata siwo le axa 24, 25]
Abe Ricardo ene la ame akpe nanewoe kpɔe be Mawu kpe ɖe yewo ŋu yewoɖu numamewo dzi
[Nɔnɔmetata siwo le axa 26]
Abe alesi woɖe Israel-viwo tso kluvinyenye mee ene la, etefe madidi o woana Mawu fe tadeagula vavãwo nakpɔ ablɔɖe gãtɔwo


text:
Dzidziɖedzi Wɔnuku na Kekeɖenu Hiã Kpata
‘Mite Va Gbɔnye Eye Mana Dzudzɔ Mi’
Dzidziɖedzi Wɔnuku na Kekeɖenu Hiã Kpata
YESU KRISTO gblɔ be: ‘Mite va gbɔnye eye mana dzudzɔ mi.’ (Mateo 11:28) Amekpekpe ʋãdziname ka gbegbee nye si esia nye tso Kristo-hamea fe Tatɔ gbɔ! (Efesotɔwo 5:23) Ne míede ŋugble le nya mawo ŋu la, míagbe ŋudzedzekpɔkpɔ ɖeɖe fia ɖe akɔfafatsofe vevi aɖe—si nye hadede kple míafe gbɔgbɔ me nɔviŋutsu kple nɔvinyɔnuwo le Kristotɔwo fe kpekpewo me—ŋu o. Míewɔa ɖeka kple hakpala la godoo, amesi dzi ha be: “Aleke mehenyo, eye wòvivinae, ne nɔviwo le afi ɖeka!”—Psalmo 133:1.
Le nyatefe me la, ha si míedena le kpekpe mawo mee nye nyuitɔ kekeake, eye gbɔgbɔ me nɔnɔme si nɔa eme la nye esi me dedienɔnɔ kple dzidzɔ le. Ekema susu nyui aɖe tae sɔhɛ Kristotɔ aɖe gblɔ be: “Menɔa suku ŋkekea katã, eye wòtea ɖeɖi ŋunye. Gake kpekpeawo le nam abe tsitefe le dzogbe ene, afisi mekpɔa dzudzɔ le tsɔ nɔa te ɖe suku ŋkeke si kplɔe ɖo la nui.” Sɔhɛ Nigeriatɔ aɖe gblɔ be: “Meva kpɔe be hadede kplikplikpli kple amesiwo lɔ̃a Yehowa kpena ɖe ŋunye be manɔ eŋu kplikplikpli.”
Esi Yehowa Ðasefowo fe Fiaɖufe Akpata nye nyatefe tadeagufe le nutoa me ta la, ekpɔa hiahiã gã aɖe gbɔ. Le tefe geɖe la, wowɔa kpekpe eve ya teti le Fiaɖufe Akpataa me kwasiɖa sia kwasiɖa, eye wodea dzi fo na Biblia-nusrɔ̃viwo be woate dede enumake bene woaɖe vi tso hadede tuameɖo me le afima.—Hebritɔwo 10:24, 25.
Hiahiã Kpata Aɖe
Gake ehiã be míade dzesii be menye Yehowa Ðasefowo katãe kpea ta le Fiaɖufe Akpata nyui me o. Fiaɖufegbefãɖelawo fe dzidziɖedzi nukutɔe le xexeame katã he hiahiã kpata aɖe vɛ. Fiaɖufe Akpata akpe geɖe gahiã kokoko, vevietɔ le dukɔ madeŋgɔwo me.—Yesaya 54:2; 60:22.
Le kpɔɖeŋu me: Fiaɖufe Akpata ewo koe le Democratic Republic of Congo fe fiadu si me hame 290 le la me. Ehiã be woatu Fiaɖufe Akpata geɖe le dukɔ ma me kpata. Le Angola la, hame akpa gãtɔ kpena le gbagbagbe le esi Fiaɖufe Akpata ʋɛ aɖewo koe li ta. Hiahiã siawo tɔgbe le dukɔ bubuwo me.
Eyata tso fe 1999 me la, wowɔ ɖoɖo bene woatsɔ ana kpekpeɖeŋu Fiaɖufe Akpatawo tutu le dukɔ siwo me nuwo mede ame dzi le o me. Bene woate ŋu akpɔ xɔtudɔwo gbɔ le dukɔ mawo me la, Ðasefo bibiwo tsɔ wo ɖokui na faa be yewoana kpekpeɖeŋu. Ne wotsɔ agbagbadzedze siawo kpe ɖe lɔlɔ̃nu faa dɔwɔla siwo le nutoa me fe ɖokuitsɔtsɔsavɔ fe gbɔgbɔ kple ɖokuitsɔtsɔna ŋu la, emetsonuawo dea dzi fo ŋutɔ. Le ema wɔwɔ me la, Ðasefo siwo le dua me le vi ɖem tso hehe si xɔm wole la me. Esiawo katã le nanam be wole Fiaɖufe Akpata fe hiahiãwo gbɔ kpɔm le wofe dukɔ vovovoawo me.
Le mɔ sia nu la, wokpea asi ɖe Fiaɖufe Akpata tutudɔa ŋu le mɔ bɔbɔe aɖe si me wozãa nutoa me mɔnuwo kple xɔtunuwo le la nu. Menye Fiaɖufe Akpata fe hiahiã gã si li la gbɔ kpɔkpɔ koe nye taɖodzinua o, ke be woatrɔ asi le edzadzraɖo fe mɔnu aɖe si sɔ ɖe nutoa me fe nɔnɔmewo nu hã ŋu.—Korintotɔwo II, 8:14, 15.
Emetsonu Ʋãmewo
Ŋusẽ kae agbagba siwo dzem wole be woatu tadeagufewo la le kpɔkpɔm ɖe amewo dzi? Le fe 2001 fe gɔmedzedze la, nyatakaka aɖe si tso Malawi gblɔ be: “Nusiwo wowɔ le dukɔ sia me la wɔ dɔ ɖe ame dzi ŋutɔ. Le ɣleti eve siwo gbɔna me la, míawu Fiaɖufe Akpata bubuwo tutu nu akpee.” (Nɔnɔmetata 1 kple 2) Le Togo la, lɔlɔ̃nu faa dɔwɔlawo te ŋu tu Fiaɖufe Akpata kpokploe geɖe le ɣleti siwo va yi nyitsɔ laa me. (Nɔnɔmetata 3) Lɔlɔ̃nu faa dɔwɔlawo fe dɔ nyui wɔwɔ hã le ewɔm be wole Fiaɖufe Akpata siwo sɔ tum le Mexico, Brazil, kple dukɔ bubuwo me.
Hamewo kpɔe be ne wotu Fiaɖufe Akpata aɖe la, nutoa me tɔwo dea dzesii be Yehowa Ðasefowo anɔ yewo dome ɖaa. Edze abe esesẽ na ame geɖe be woade ha kple Ðasefoawo vaseɖe esime tadeagufe si sɔ la su wo si ene. Nafisi-hamea, si le Malawi, ka nya ta be: “Fifia si Fiaɖufe Akpata si sɔ su mía si la, eva le ɖaseɖiɖi nyui aɖe zum. Eyata ele bɔbɔe be míadze Biblia-nusɔsrɔ̃ gɔme.”
Krake-hamea, si le Benin, me tɔwo do fewuɖuɖu geɖe fe dzi le fe siwo va yi me elabena ne wotsɔ Fiaɖufe Akpata xoxoa sɔ kple sɔlemexɔ aɖewo la, enye tsigãdzixɔ. (Nɔnɔmetata 4) Fifia, Fiaɖufe Akpata yeye nyui aɖe, si fiaa afisi woakpɔ nyatefe tadedeagu le eye bubu le eŋu la le hamea si. (Nɔnɔmetata 5) Fiaɖufegbefãɖela 34 ye nɔ hame sia me, eye ame 73 ye vaa kpekpeawo le Kwasiɖagbewo le mama dedie nu, gake ame 651 ye va Fiaɖufe Akpataa ŋukɔkɔ fe wɔnaa tefe. Wo dometɔ akpa gãtɔ nye dua me tɔ siwo dzi wòwɔ dɔ ɖo be Ðasefoawo te ŋu tu akpata le ɣeyiɣi kpui aɖe ko me la. Esi Zimbabwe fe alɔdzedɔwɔfea trɔ kpɔ alesi nuwo yinae tsã le go sia me la, woŋlɔ bena: “Ne wonya tu Fiaɖufe Akpata yeye aɖe la, kpekpea valawo fe xexlẽme dzina ɖe edzi zi gbɔ zi eve ɣeawokatãɣi le ɣleti ɖeka me.”—Nɔnɔmetata 6 kple 7.
Ðikeke mele eme o be, Fiaɖufe Akpata yeye geɖeawo na be Kristotɔ ɖeadzɔgbewo kple ɖetsɔlemetɔwo siaa kpɔa tefe si woaxɔ gbɔgbɔ me dzidefoname le. Esi Ðasefo aɖe si le Ukraine fe hamea dze Fiaɖufe Akpata yeyea zazã gɔme la, egblɔ be: “Dzi le mía dzɔm ŋutɔ. Mía ŋutɔwo míekpɔ alesi Yehowa kpena ɖe efe amewo ŋui kple míafe ŋkuwo. Fifia kakaɖedzi sẽŋu su mía si be Yehowa ayi edzi anɔ kpekpem ɖe mía ŋu.”
[Aɖaka/Nɔnɔmetata siwo le axa 10, 11]
Wokpɔ Ŋudzedze Ðe Kpekpeɖeŋu si Wona Lɔlɔ̃tɔe Ŋu
Enye dzidzɔ manyagblɔ aɖe na Yehowa Ðasefowo be woakpɔ ŋgɔyiyi si wowɔ kabakaba le Fiaɖufe Akpata siwo hiã kpata le xexeame godoo la gbɔ kpɔkpɔ me. Yehowa subɔlawo fe xexlẽme si yi edzi le dzidzim ɖe edzi le dukɔ vovovowo me bia be woatu Fiaɖufe Akpata yeye geɖe le ɣeyiɣi siwo gbɔna me. Nusitae wòle aleae nye be, le fe 2001 fe subɔsubɔfea me la, woɖo hame yeye 32 kwasiɖa sia kwasiɖa le mama dedie nu! Hame mawo hiã na tefe si woakpe ta ahasubɔ le.
Nyabiabia si ate ŋu ado mo ɖae nye be, ‘Afikae míekpɔa ga tsonae tsɔ kpɔa dɔ siawo abe Fiaɖufe Akpata yeyewo tutu ene, vevietɔ le dukɔ siwo me ganyawo mede nɔviwo dzi le o, la gbɔe?’ Ŋuɖoɖoa lɔ Mawu fe kpekpeɖeŋu kple amegbetɔwo fe dɔmenyowɔwɔ siaa ɖe eme.
Le wɔwɔ ɖe efe ŋugbedodoa dzi le nyatefe me la, Yehowa kɔa efe gbɔgbɔ kɔkɔe ɖe efe subɔlawo dzi “bene woawɔ dɔmenyo, eye woanye kesinɔtɔwo le nu nyui wɔwɔ me, woalɔ̃ nunana ame, woalɔ̃ hadede.” (Timoteo I, 6:18) Mawu fe gbɔgbɔ ʋãa Yehowa Ðasefowo be woado alɔ Fiaɖufegbefãɖeɖedɔa le mɔ ɖesiaɖe nu—to wofe ɣeyiɣi, agbagbadzedze, ŋusẽ, kple nunɔamesi bubuwo zãza ɖe Kristotɔwo fe dɔwɔnawo ŋu me.
Nunana faa fe gbɔgbɔe ʋãa Ðasefowo kple ame bubu siwo na kpekpeɖeŋu le kekeɖenu kple xɔtudɔwo wɔwɔ me le ganyawo gome. Tsɔ kpe ɖe gakpekpeɖeŋu si wonana be woatsɔ akpɔ hame si me wole fe ganyawo gbɔ ŋu la, wodzɔa nu be woatsɔ akpɔ xɔtudɔwɔnawo gbɔ le xexeame fe akpa bubuwo.
Le hame ɖesiaɖe me la, aɖaka siwo dzi woŋlɔ “Nudzɔdzɔ Hena Xexeame Katã fe Dɔa—Mateo 24:14” ɖo la li. Amesiame ate ŋu adzɔ nu faa ɖe wo me ne elɔ̃. (Fiawo II, 12:10) Míekpɔa ŋudzedze ɖe nudzɔdzɔwo, gãwo kple suewo siaa, ŋu. (Marko 12:42-44) Wozãa ga siawo ɖe mɔ vovovowo nu le alesi hiahiãa le nu, si me Fiaɖufe Akpatawo tutu hã le. Womezãa ga siawo tsɔ xea fe na dɔmemegã fetu gã xɔlawo o, elabena wo dometɔ aɖeke mele Yehowa Ðasefowo dome o.
Ðe nusiwo wodzɔna hena xexeame katã fe dɔa kpɔa efe taɖodzinua gbɔe? Ẽ, wokpɔa egbɔ. Alɔdzedɔwɔfe si le Liberia—dukɔ si ŋu dukɔmeviʋa gblẽ nu le vevie—ka nya ta be dɔmakpɔwɔe kple ganyawo fe kuxi sesẽwo me tomee Ðasefoawo le le dua me. Alekee Yehowa fe ame siwo le du sia me la ate ŋu awɔ be tadeagufe siwo sɔ nyuie la nasu wo si? Alɔdzedɔwɔfea gblɔ be: “Woazã nɔvi siwo le dukɔ bubuwo me fe lɔlɔ̃nu faa nudzɔdzɔ atsɔ akpɔ dɔa gbɔe. Lɔlɔ̃ fe ɖoɖo si me nunya le ka gbegbee nye esi!”
Dua me nɔviwo hã dzɔa nu, togbɔ be ganyawo mede wo dzi o hã. Afrika-dukɔ, si nye Sierra Leone, ka nya ta be: “Dua me nɔviwo do alɔ dɔa eye wònye dzidzɔ na wo be yewoazã yewofe ŋusẽ kple ga ɖesiaɖe si yewoate ŋu adzɔ la ɖe dɔa ŋu atsɔ ado alɔ Fiaɖufe Akpatawo tutui.”
Ƒo ye katã ta la, xɔtutu fe agbagbadzedze siawo hea kafukafu vɛ na Yehowa. Nɔvi siwo le Liberia gblɔ dzonɔamemetɔe be: “Tadeagufe nyui siwo sɔ tutu le dukɔa me godoo aɖee afia amewo be nyatefe subɔsubɔ anɔ anyi ɖaa eye wòakɔ Mawu fe ŋkɔ gã la ŋu ahaɖo atsyɔ̃ nɛ.”


text:
Wokɔ Mawu fe Ŋkɔ Ŋuti tso Ðifofo Me
Fiaɖufe Gbefãɖelawo Ka Nya ta
Wokɔ Mawu fe Ŋkɔ Ŋuti tso Ðifofo Me
MAWU fe Nya, Biblia, gblɔ be: “Miafe anyinɔnɔ le trɔ̃subɔlawo dome nanɔ nyuie, bene nusi ta wogblɔ nya ɖe mia ŋuti ɖo abe vɔ̃wɔlawo ene la, le miafe dɔ nyui wɔwɔ, siwo wodze si azɔ ŋuti la, woakafu Mawu le kpɔkpɔɖaŋkeke la dzi.” (Petro I, 2:12) Eyata Kristotɔ vavãwo dzea agbagba be yewoalé agbenɔnɔ nyui me ɖe asi ale be womagafo ɖi Yehowa fe ŋkɔ la o.
Le Zambia fe saɖeaga nuto aɖe si woyɔna be Senanga me la, wofi nufiala aɖe fe radio le efe afeme. Esi Yehowa Ðasefowo ɖea gbefã le nutoa me ta la, ŋutsua tsɔ nya ɖe wo ŋu be woawoe fii. Eka nyaa ta na kpovitɔwo, hegblɔ be Ðasefoawoe fi yefe radio la. Etsɔ trakt aɖe si wòkpɔ le anyigba fia wo tsɔ ɖo kpe edzi be Ðasefoawo va yefe afea me. Gake kpovitɔawo mexɔ eyama dzi se o. Woxlɔ̃ nui be wòayi ava dii nyuie.
Hamemegãwo fe ha de dzi fo na Ðasefo siwo va wɔ dɔ le nufialaa fe nutoa me gbemagbe be woava fo nu na nufialaa tso nya la ŋu. Nɔviawo dometɔ aɖewo yi va fo nu nɛ, heɖe nya me nɛ be ɖe yewodi be yewoakɔ Yehowa fe ŋkɔ ŋuti tso ɖifofo me. Le wofe numedzodzroa me la, woɖe nya me nɛ be yewodo go ɖekakpui aɖe le efe afea me eye yewotsɔ trakt nɛ. Esi woɖɔ amea na nufiala la vɔ la, ekpɔe dze sii. Le nyatefe me la, sɔlemeha ɖeka me tɔwoe wonye. Nufiala la va bia gbe ɖekakpuia, gake egbe be menye yee fi o. Nufialaa ka nyaa ta na ɖekakpuia dzilawo eye wòtrɔ yi afeme. Le gafofo ɖeka ko me la, ɖekakpuia dada trɔ radio si wofi la vɛ.
Nufialaa tsɔ ŋukpe te ɖe hamemegãwo fe ha la ŋu hebia be woatsɔe ake ye ɖe alakpa si yeda ɖe wo si madzemadzee ta. Hamemegãwo xɔ efe kukuɖeɖea gake wobia tso esi be wòaɖe gbefãe le dutofo be yekpɔ nu bubua ale be amesiame nanya be Ðasefoawo meɖi fɔ o. Woɖe gbefãe le sukua me, eye esia kɔ Yehowa fe ŋkɔ ŋuti tso ɖifofo me. Yehowa Ðasefowo ate ŋu ayi edzi aɖe gbefã le nutoa me kplamatsedodo aɖeke manɔmee.
[Anyigbatata si le axa 19]
(Edze nyuie le agbalẽa ŋutɔ me)
AFRIKA
Zambia
[Afi Si Míexɔ Mɔɖeɖe Tso]
Mountain High Maps® Copyright © 1997 Digital Wisdom, Inc.


text:
Alesi Ahosinyenye Kpɔ Ŋusẽ Ðe Nyɔnu Eve Dzii
Alesi Ahosinyenye Kpɔ Ŋusẽ Ðe Nyɔnu Eve Dzii
SANDRA nye ahosi si nɔ Australia. Esi Sandra srɔ̃ ku fe aɖewoe nye si va yi la, dzi ɖe le efo keŋkeŋ enumake. “Nyanya be mebu srɔ̃nye kple xɔ̃nye vevitɔ enumake la ʋuʋum ŋutɔ. Nyemenya alesi mewɔ trɔ tso kɔa dzi gbɔ va ɖo afeme alo nusi mewɔ le ŋkeke ma fe akpa mamlɛa o. Le kwasiɖa ʋɛ siwo kplɔe ɖo me la, vɔvɔ̃ si nɔ menye la va zu lãmevee si ɖea fu nam ɣesiaɣi.”
Xɔlɔ̃ tsitsi aɖe si ŋkɔe nye Elaine nɔ Sandra si, amesi zu ahosi anɔ abe fe ade ene. Elaine kpɔ srɔ̃a David dzi ɣleti ade hafi kansa va wui. Efe nuxaxa nu sẽ ale gbegbe be le srɔ̃a fe ku megbe kpuie la, etsi ŋku ɣeyiɣi kpui aɖe. Le fe eve megbe la, eku fenyi le dutofo. Efe ɖɔkta mekpɔ dɔléle fe dzesi aɖeke le eŋu o. Gake ekpɔe dze sii be Elaine nɔa nu xam le eɖokui me, eyata egblɔ nɛ be wòayi afeme aɖadze agbagba vevie afa avi. Elaine lɔ̃ ɖe edzi be: “Exɔ ɣeyiɣi aɖe hafi mete ŋu nɔ te ɖe nye nuxaxaa nu,” eye wògblɔ kpee be ne yetsi akogo la, ‘yeyina ɖe xɔgã me ɖatsɔa David fe awuwo tsyɔa ta.’
Ẽ, ame srɔ̃ si gbɔ womelɔ̃a nu le o fe ku ate ŋu ahe nɔnɔme vovovowo vɛ, elabena menye ame srɔ̃ŋutsu fe anyi manɔmanɔ koe ahosinyenye nye o. Le kpɔɖeŋu me, Sandra se le eɖokui me be yemenɔ ame me o hena ɣeyiɣi aɖe. Ese le eɖokui me hã, abe alesi amesiwo zu ahosiwo etefe medidi o la senɛ ene, be nuvevi ɖesiaɖe ate ŋu awɔ ye eye be yemele dedie o. Sandra gblɔ be: “Esi wònye srɔ̃nyeŋutsuae wɔa nyametsotso mamlɛawo wòmam ta la, nyametsotso mawo wɔwɔ tsi nye ɖeka dzinye enumake. Metsia zãdomadɔalɔ̃e. Nu tia kɔ nam eye ɖeɖi tea ŋunye. Nyemenyaa nusi tututu mawɔ o.”
Sandra kple Elaine fe nya siawo tɔgbe yi edzi le dzɔdzɔm gbesiagbe le xexeame godoo. Dɔléle, afɔkuwo, aʋawɔwɔwo, amefomevi aɖewo tsɔtsrɔ̃ ɖa keŋkeŋ, kple ŋutasesẽ gbadzaa na ahosiwo fe agbɔsɔsɔ le dzidzim ɖe edzi. * Nyɔnu siawo dometɔ geɖe xaa nu le wo ɖokui me, eye womenyaa nusi woawɔ o. Nukae xɔlɔ̃wo kple fometɔwo ate ŋu awɔ atsɔ akpe ɖe amesiwo le te nɔm ɖe ahosinyenye nu la ŋui? Aɖaŋuɖoɖo siwo ate ŋu akpe ɖe wo ŋu le nyati si kplɔe ɖo me.
[Etenuŋɔŋlɔ]
^ mm. 5 Nyɔnu bubuwo le nɔnɔme si ɖi ahosiwo tɔa me le esi wo srɔ̃wo gblẽ wo ɖi ta. Togbɔ be kaklã kple srɔ̃gbegbe hea kuxi tɔxɛwo vɛ hã la, gɔmeɖose siwo me míedzro le nyati si kplɔe ɖo me ate ŋu akpe ɖe nyɔnu siwo le nɔnɔme siawo me hã ŋu.


text:
Nu Sia Nu Ƒe Nuwuwue Ku Nye Ŋutɔŋutɔa?
Nu Sia Nu Ƒe Nuwuwue Ku Nye Ŋutɔŋutɔa?
ÐEWOHĨ naneke ŋu bubu metɔtɔa ame, si womete ŋu le ta kpɔm na va se ɖe fifia o, de didi be woanya nu si dzɔna le ku megbe nu o. Ƒe akpe geɖewoe nye esia la, tagbɔ ɖaɖɛtɔ geɖewo bu nya sia ŋu le dzidzime vovovowo me. Ke hã, nufiafia kple nyakpakpa gbogbo aɖewo koe xexemenunyalawo kple dzɔdzɔmeŋutinunyalawo to vae.
Ke Biblia fe nufiafiawo ya ɖe? Ðewohĩ ame aɖewo ahe nya be le ku kple agbenɔnɔ le ku megbe fe nyawo gome la, ɖeko Biblia fe nufiafiawo hã tɔtɔa ame nenema ke. Gake ne míagblɔe tututu la, subɔsubɔha gbogbo siwo tsɔ amebeble kple xotutuwo de ba mo na Biblia fe nufiafia nyuiawo lae he tɔtɔ siawo vae. Ne ègbe nu le kɔnyinyiwo kple nyakpakpawo gbɔ eye nèlé ɖe nu si tututu Biblia gblɔ ŋu la, àke ɖe nufiafia siwo me kɔ eye wonaa mɔkpɔkpɔ ame la ŋu.
Hafi Nàva Dzɔ
Le kpɔɖeŋu me, bu Fia Salomo fe nya eve siwo míeyɔ tso Nyagblɔla fe agbalẽa me le nyati si do ŋgɔ me ŋu kpɔ. Mawunyakpukpui mawo na eme kɔ fãa be kukuawo—amegbetɔwo kple lãwo siaa—meganya naneke kura o. Eya ta le Biblia fe nya nu la, nuwɔwɔ, seselelãme, alo tamebubu aɖeke meyia edzi le ku me o.—Nyagblɔla 9:5, 6, 10.
Ðe nya sia dzi xɔxɔse sesẽa? Bu eŋu kpɔ ko: Nɔnɔme ka mee amegbetɔ nɔ hafi va dzɔ? Afi kae nènɔ do ŋgɔ hafi dziwòlawo fe lãmenugbagbevi nyaŋuiawo va wɔ ɖeka hetsi va zu amegbetɔ, si nye wò? Ne ɖe nu makpɔmakpɔ aɖe le amegbetɔ me si yia edzi nɔa agbe le ku megbe ɖe, afi kae nenem nu ma nɔna hafi wofɔa ame fe fu? Nyatefeae nye be, màɖo ŋku edzi gbeɖe be yenɔ agbe le afi aɖe kpɔ hafi wova dzi ye o. Mènɔ afi aɖeke kpɔ hafi wova fɔ wò fu o. Nya la katã koe nye ema.
Eya ta esɔ nyuie be míafo nya ta be ne míeku la, míeganɔa afi aɖeke o, abe ale si ko míenɔ afi aɖeke hafi wodzi mí o ene. Ðeko wòle abe ale si Mawu gblɔ na Adam le efe tomaɖomaɖo megbe ene be: ‘Anyi nènye, eye anyi ke nàgatrɔ azu!’ (1 Mose 3:19) Le go sia me la, amegbetɔwo meto vovo na lãwo o. Nɔnɔme si me ame kukuwo le la sɔ kple nɔnɔme si me lã siwo ku la hã le, abe ale si ko Biblia gblɔe be, “Amegbetɔ mexɔ asi wu lã o” ene.—Nyagblɔla 3:19, 20.
Ðe esia fia be ɖeko wowɔ amegbetɔ be wòanɔ agbe hena fe ʋɛ aɖewo ko emegbe wòava nɔ agbemanɔmanɔ fe nɔnɔme me tegbeea? Alo ɖe mɔkpɔkpɔ aɖe li na kukuawoa? Bu nya siwo gbɔna ŋu kpɔ.
Agbenɔnɔ Ðaa Ƒe Didi Si Le Mía Me
Ku fe nya la ɖea fu na ame sia ame kloe. Edze abe ame akpa gãtɔ medina be yewoafo nu tso yewo ŋutɔ yewofe ku ŋu alo abu eŋu kura o ene. Le go bubu me la, wokpɔa mɔ vovovo siwo nu amewo kuna le la le television dzi kple sinimawo me, eye wosea amewo fe kuku ŋuti nyawo alo kpɔa wofe ku tefe ŋutɔŋutɔ le nyakakamɔnuwo dzi atraɖii.
Nyagblɔla 3:11) Le dzɔdzɔme nu la, míedina be míayi edzi anɔ agbe tegbetegbe, si fia be míedina be nuwuwu nanɔ míafe agbe ŋu o. Naneke meɖee fia be didi vevi ma le lãwo hã me o. Womebua etsɔme ŋu kura o.Esia wɔe be ame manyamanya aɖe fe ku te ŋu dzena na ame abe agbe me nudzɔdzɔ dzro aɖe si dzɔna ɖaa ko ene. Ke hã, ne míafe ame vevi aɖe ku alo ne míawo ŋutɔwo míeɖo kudo nu la, mewɔna na mí be enye nu si dzɔna ɖaa kura o. Nu si tae nye be, enye amegbetɔ fe dzɔdzɔmedidi vevi be yeanɔ agbe. Azɔ hã, le dzɔdzɔme nu la, míedea dzesii ne ɣeyiɣiwo va le yiyim eye míete ŋu bua etsɔme ʋĩi si seɖofe meli na o ŋu. Fia Salomo ŋlɔ be Mawu ‘de mavɔmavɔ dzi me na amegbetɔwo.’ (
Ŋutete Deŋgɔ Si Le Amegbetɔ Si
Menye ɖeko amegbetɔwo dina be yewoanɔ agbe tegbee o, ŋutete le wo si hã be woayi edzi anɔ nu vovovo siwo ɖea vi la wɔm tegbee. Edze abe seɖofe meli na ame fe nusɔsrɔ̃ŋutete o ene. Numekukuwo ɖee fia be naneke mele xexea me si fe wɔwɔme goglo, si te ŋu ɖɔa eɖokui ɖo ɣesiaɣi, de amegbetɔ fe ahɔhɔ̃ nu o. To vovo na lãwo la, nu vovovowo wɔwɔ fe ŋutete le míafe ahɔhɔ̃a si, si nana míete ŋu bua tame hesea nu siwo womekpɔna kple ŋku o la gɔme. Nu siwo gbegbe míafe ahɔhɔ̃ ate ŋu awɔ la fe kakɛ aɖe ko ŋue dzɔdzɔmeŋutinunyalawo ke ɖo.
Ŋutete sia fe akpa gãtɔ kpɔtɔ nɔa mía si ne míele amegã kum. Ahɔhɔ̃ŋutinunyalawo va kpɔe nyitsɔ laa be amegãkuku megblẽa naneke le ahɔhɔ̃a fe dɔwɔŋutete fe akpa gãtɔ ŋu o. Numekula siwo wɔa dɔ le Franklin Dzɔdzɔmeŋutinunya Ƒe Mɔnu Yeyewo Sɔsrɔ̃ Numekufe la ɖe nu me be: “Amegbetɔ fe ahɔhɔ̃ tea ŋu nɔa tɔtrɔm ɖe nɔnɔmewo ŋu henɔa eɖokui ɖɔm ɖo ɖaa. Le amegãkuɣi gɔ̃ hã la, ahɔhɔ̃a ate ŋu agawɔ ahɔhɔ̃menugbagbevi yeyewo. Zi geɖe la, dɔléle gbɔe ahɔhɔ̃ fe dɔmawɔmawɔ nyuie tsona, eye dɔmawɔmawɔ kple susua mazãmazã gbɔe ŋkuɖoɖo nu dzi kple mɔfiafia ŋutilãa fe ŋutetewo fe toyiyi le tsitsime hã tsona.”
Ne míagblɔe bubui la, ne míate ŋu ayi edzi anɔ ahɔhɔ̃a ŋu dɔ wɔm ahakpɔ eta tso dɔlélewo me la, ate ŋu ayi edzi anɔ dɔ wɔm ɖaa. Lãmenu suesuewo kple wofe dɔwɔwɔ ŋuti nunyala, James Watson, si nɔ ame siwo ke ɖe ale si domenyiŋusẽfianu (DNA alo ADN) fe wɔwɔme le tututu ŋu, gblɔ be: “‘Ahɔhɔ̃ lae nye nu si fe wɔwɔme deŋgɔ wu nu sia nu si ŋu míeke ɖo le míafe xexea me.’” Agbalẽ aɖe si ahɔhɔ̃ŋutinunyala, Gerald Edelman, ŋlɔ la ɖe nu me be, míafe ahɔhɔ̃a fe akpa sue aɖe si fe lolome anɔ abe matsesiti fe ta goɖoea ko ene la “me yɔ fũu kple ahɔhɔ̃mekadodo biliɔn akpe manyaxlẽwo.”
Ðe susu le eme be ŋutete siawo gbegbe nanɔ amegbetɔ si evɔ wòanɔ agbe hena fe ʋɛ aɖewo koa? Ðeko wòle abe ale si susu manɔ eme be woatsɔ ke kui ɖeka ade keteke legbee aɖe si te ŋu sia du sesĩe la me be wòatsɔe aɖe zɔ sentimeta ʋɛ aɖewo ko aɖee da ɖi o ene! Ke, nu ka tae nuwɔwɔ kple nusɔsrɔ̃ ŋutete deŋgɔ ma gbegbe le amegbetɔ si ɖo? Ðe wòanye be, to vovo na lãwo la, womewɔ amegbetɔwo be woaku hafi o, ke boŋ be woanɔ agbe tegbeea?
Mɔkpɔkpɔ Si Tso Mawu Agbenalaa Gbɔ
Nyatefe si wònye be míedina le dzɔdzɔme nu be míanɔ agbe, kple be nusɔsrɔ̃ŋutete deŋgɔ le mía si la na míate ŋu afo nya ta wòasɔ be: Ðe wowɔ amegbetɔ be wòanɔ agbe woadidi sãsãsã wu fe 70 alo fe 80 ko. Esia kplɔ míva nyatafofo bubu gbɔ, be: Aɖaŋuwɔla aɖe, Wɔla aɖe, alo Mawu aɖe li kokoko. Dzɔdzɔmese matrɔmatrɔ siwo li kple nu gbagbe vovovo siwo fomevi gbegbe le anyigba dzi la ɖo kpe edzi kɔte be Wɔla aɖe li.
Ne nyatefee wònye be ɖe Mawu wɔ mí be míanɔ agbe tegbee la, ke nu ka tae míekuna ɖo? Eye nu kae dzɔna le ku megbe? Ðe Mawu ɖoe be yeagbɔ agbe ame kukuwoa? Susu anɔ eme be Mawu ŋusẽtɔ kple nunyala naɖo biabia mawo ŋu na mí, eye eɖo wo ŋu na mí hã. Bu nya siwo gbɔna ŋu kpɔ:
▪ Mawu meɖoe tso gɔmedzedzea me be amegbetɔ naku o. Ale si wofo nu tso ku ŋu le Biblia me zi gbãtɔ la ɖee fia be Mawu meɖoe le gɔmedzedzea me be míaku hafi o. Biblia me nuŋlɔɖi si le Mose fe Agbalẽ Gbãtɔa me ɖee fia be, bene Mawu nana mɔnukpɔkpɔ atsu kple asi gbãtɔ, Adam kple Xawa, be woaɖe wofe lɔlɔ̃ kple nutefewɔwɔ afia la, ewɔ dodokpɔ bɔbɔe aɖe na wo. Ebia tso wo si be woagaɖu ati ɖeka aɖe fe kutsetse o. Mawu gblɔ be: ‘Gbe si gbe nàɖu efe ɖe la, ku ke nàku.’ (1 Mose 2:17) Ne Adam kple Xawa mewɔ nutefe le dodokpɔa me o ko hafi woaku. Biblia fe nuŋlɔɖiwo ɖee fia be womewɔ nutefe na Mawu o, eye esia ta woku. Ale wɔ wohe blibomademade kple ku va amegbetɔfomea dzi.
▪ Biblia tsɔ ku sɔ kple alɔ̃dɔdɔ. Efo nu tso ku ŋu abe ‘alɔ̃meyiyi’ ene. (Psalmowo 13:4) Hafi Yesu nafɔ xɔlɔ̃a Lazaro ɖe tsitre la, egblɔ na efe apostoloawo be: “Mía xɔlɔ̃ Lazaro le ɖiɖim ɖe eme, gake meyina afi ma, be maɖanyɔe tso alɔ̃ me.” Yesu yi ɖanyɔe hã vavã! Biblia gblɔ be esi wòyɔ Lazaro la, eya “ame si ku la do” tso “ŋkuɖodziyɔdo” la me le lãmesẽ nyui me!—Yohanes 11:11, 38-44.
Nu ka tae Yesu tsɔ ku sɔ kple alɔ̃dɔdɔ ɖo? Elabena ame si le alɔ̃ dɔm la megawɔa naneke o. Ne ame dɔ alɔ̃ yi eme ʋĩ la, meganyaa naneke tso nu siwo le dzɔdzɔm fo xlãe, alo tso ɣeyiɣi fe zɔɖeɖe ŋu o. Mesea veve alo kpea fu aɖeke o. Nenema kee le ku me la, míeganyaa naneke alo wɔa naneke o. Gake ku gasɔ kplealɔ̃dɔdɔ le go bubu me. Ne ame dɔ alɔ̃ la, mɔkpɔkpɔ li be ava nyɔ. Mɔkpɔkpɔ ma tututu ŋue Biblia fo nu tso ku ɖe ame kukuwo ŋu.
Wɔla la ŋutɔ do ŋugbe be: “Mava aɖe wo le tsiefe si me, eye mava axɔ wo afle le ku si me! Ku, wò dɔvɔ̃ ɖe? Tsiefe, wò veve ɖe?” (Hosea 13:14) Biblia fe nyagblɔɖi bubu gblɔ be Mawu “ami ku saɖagatsi tegbee, eye Afetɔ Yehowa atutu aɖatsi ɖa le ŋkuwo katã me.” (Yesaya 25:8) Woyɔa agbegbɔgbɔ ame kukuwo alea be tsitretsitsi.
▪ Afi kae ame siwo woafɔ ɖe tsitre la anɔ agbe le? Abe ale si míegblɔe va yi ene la, amegbetɔwo dina le dzɔdzɔme nu be yewoanɔ agbe ɖaa. Afi kae nàdi be yeanɔ agbe le tegbee? Ðe wòadzɔ dzi na wò be le wò ku megbe la, nàyi edzi anɔ agbe abe xexea me katã fe agbeŋusẽ aɖe si menye ame o fe akpa aɖe ene, abe ale si subɔsubɔha aɖewo fiaa nui enea? Ðe nàdi be yeatrɔ azu ame bubu kura, ŋkumaɖomaɖo ame si nènye hafi ku la dzia? Ðe wòado dzidzɔ na wò be yeatrɔ adzɔ anye lã alo ati aɖea? Ðe nàlɔ̃ be yeanɔ agbe le xexe aɖe si me vivisese kple nu dodzidzɔname siwo katã me amegbetɔwo kpɔa gome le la dometɔ aɖeke manɔ o la mea?
Ðe mado dzidzɔ na wò boŋ be yeanɔ agbe le anyigba sia si azu paradiso la dzi oa? Ŋugbe ma tututue Biblia do, be míanɔ agbe le anyigba dzi afi sia tegbee. Tameɖoɖo ma tae Mawu wɔ anyigba la ɖo—be ame siwo lɔ̃a eyama hesubɔnɛ le dzidzɔ me la nanɔ edzi tegbee. Esia tae Biblia gblɔ be: “Ame dzɔdzɔewo anyi anyigba la dome, eye woanɔ edzi tegbee.”—Psalmowo 37:29; Yesaya 45:18; 65:21-24.
▪ Ɣekaɣie woafɔ ame kukuwo ɖe tsitre? Nyatefe si wònye be wotsɔ ku sɔ kple alɔ̃dɔdɔ la ɖee fia be zi geɖe la, womefɔa ame kukuwo ɖe tsitre ne woku teti o. “Alɔ̃dɔdɔ” fe ɣeyiɣi aɖe tsoa amea fe ku kple ɣeyiɣi si woava fɔe ɖe tsitre la dome. Ŋutsu aɖe si ŋkɔe nye Hiob bia nya sia le Biblia me be: “Ne ŋutsu ku la, ɖe wògagbɔa agbea?” Eya ŋutɔ ɖo eŋu be: “Manɔ asiɖeɖe le ŋunye [tso yɔdo me] lalam. [Mawu ayɔm], eye matɔ.” (Hiob 14:14, 15) Dzidzɔ ka gbegbee nye esi wòanye ne ɣeyiɣia de wofɔ ame kukuwo ɖe tsitre wogava wɔ ɖeka kple wofe ame veviwo!
Mehiã Be Míanɔ Vɔvɔ̃m Madzemadzee O
Enye nyatefe be mɔkpɔkpɔ si Biblia na mí la meɖe vɔvɔ̃ na ku ɖe sia ɖe fomevi ɖa o. Eledzɔdzɔme nu be vevesese kple nuxaxa siwo doa ŋgɔ na ame fe ku ɣeaɖewoɣi la nado ŋɔdzi na ame. Susu le eme be nàvɔ̃ be yeava bu yefe ame vevi aɖe le ku me. Azɔ hã, enye nu si le dzɔdzɔme nu be nu siwo gbegbe wò ŋutɔ wò ku ate ŋu agblẽ le wò ame veviwo ŋu la nàdo ŋɔdzi na wò.
Ke hã, ale si Biblia ɖe nɔnɔme si me ame kukuwo le me na mí la kpena ɖe mía ŋu be míafo asa na vɔvɔ̃ na ku madzemadzee. Mehiã be nàvɔ̃ be gbɔgbɔ vɔ̃wo awɔ fu ye le dzo mavɔ me le ku megbe o. Mehiã hã be nàvɔ̃ be yeava nɔ ŋɔliwo de doblukɔ tsiɖitsiɖi aɖe, afi si wogblɔna be ame kukuwo fe luʋɔwo nɔa tsaglãla tsam le tegbetegbe o. Eye mehiã hã be nàvɔ̃ be agbemanɔmanɔ fe nɔnɔme aɖe me nɔnɔ tegbee koe le mía lalam le etsɔ me o. Nu ka tae? Elabena seɖofe meli na Mawu fe ŋkuɖoɖo nu dzi fe ŋutete o, eye edo ŋugbe be yeafɔ ame kuku siwo katã le yefe susu me la ɖe tsitre, be woanɔ agbe le anyigba sia dzi. Biblia ɖo kpe esia dzi na mí kple nya siawo be: “Mawu enye míafe xɔname fe Mawu, eye Yehowa, Afetɔ la, nya mɔnu le ku ŋu.”—Psalmo 68:21.—g07-E 12.
[Nya si ɖe dzesi si le axa 15]
‘Anyi nènye, eye anyi ke nàgatrɔ azu!’—1 Mose 3:19
[Nya si ɖe dzesi si le axa 16]
‘Mawu de mavɔmavɔ dzi me na amegbetɔwo.’—Nyagblɔla 3:11
[Aɖaka/Nɔnɔmetata si le axa 18]
Àkpɔ Ŋuɖoɖo Na Biabia Siwo Le Asiwò Ku Ðe Ku Ŋu
Enye nyatefe be menye nyabiase siwo ku ɖe ku kple tsitretsitsi ŋu la katã mee míedzro le nyati siawo me o. Ame geɖe kpɔ ŋuɖoɖo nyuiwo na biabia bubu mawo le esi wolɔ̃ Yehowa Ðasefowo srɔ̃ Biblia kpli wo ta. Míede dzi fo na wò hã be nàwɔ nenema. Nyabiase siwo nàkpɔ ŋuɖoɖo na la dometɔ ʋɛ aɖewoe nye esiwo gbɔna:
▪ Nu kae nya ‘dzo mavɔ ʋe’ kple “dzota” siwo dze le Biblia me la fia?
▪ Ne dzo mavɔ aɖeke meli o ɖe, ke tohehe kae li na ame vɔ̃ɖiwo?
▪ Biblia gblɔ be ne ame ku la, efe gbɔgbɔ dona le eme. Nu kae nye gbɔgbɔ ma?
▪ Nu ka tae míesea nyatakaka gbogbo aɖewo be amewo fo nu kple ame kukuwo?
▪ Gɔmesese kae le nya “luʋɔ” si dze le Biblia me la si?
▪ Ɣekaɣie woafɔ ame kukuwo ɖe tsitre hena agbenɔnɔ le paradisonyigba dzi?
▪ Ðe woafɔ ame siwo katã ku la ɖe tsitre, metsɔ le agbe si fomevi wonɔ hafi ku me oa?
Taflatse, kpɔ magazine sia fe megbekpaa dzi be nànya ale si nàwɔ akpɔ Biblia me ŋuɖoɖo siwo me kɔ na biabia siawo dometɔ ɖe sia ɖe.
[Nɔnɔmetata si le axa 17]
Yesu gblɔ be ‘yeanyɔ Lazaro tso alɔ̃ me’
[Nɔnɔmetata si le axa 19]
Kpɔ dzidzɔ si gbegbe wòanye ne wofɔ míafe ame vevi siwo ku ɖe tsitre ɖa!


text:
1 Petro
3 Nenema kee mi srɔ̃nyɔnuwo hã, mibɔbɔ mia ɖokui na mia srɔ̃wo,+ ale be ne srɔ̃ŋutsu aɖewo meɖoa to nya la o la, wo srɔ̃wo fe agbenɔnɔ nya aɖeke magblɔmagblɔe naɖe wo,+ 2 esi woawo ŋutɔ kpɔ miafe agbenɔnɔ dzadzɛ+ kple bubu deto la ta. 3 Migana miafe atsyɔ̃ɖoɖo nanye gota gome tɔ, to ɖafofo kple sikanuwo dodo+ alo awu xɔasiwo dodo me o, 4 ke boŋ mina wòanye dzi me fe ame ɣaɣla si nye gbɔgbɔ fatu si nɔa anyi kpoo+ la fe atsyɔ̃ɖoɖo si megblẽna o, si xɔ asi ŋutɔ le Mawu ŋkume. 5 Elabena alea nyɔnu kɔkɔe siwo nɔ anyi le blema siwo nɔ mɔ kpɔm na Mawu la hã ɖoa atsyɔ̃e, eye wobɔbɔa wo ɖokuiwo na wo srɔ̃wo, 6 abe ale si Sara ɖoa to Abraham heyɔnɛ be afetɔ ene.+ Eye ne mieyia edzi wɔa nu nyui, eye mievɔ̃a ŋɔdzidodo aɖeke o la, ekema miezu viawo.+
7 Nenema kee mi srɔ̃ŋutsuwo hã, miyi edzi mianɔ anyi kple mia srɔ̃wo le nunya me.* Nyɔnuwo nye gbɔdzɔgbɔdzɔtɔwo* wu mi, eya ta mide bubu wo ŋu,+ elabena mia kpli wo siaae nye agbe fe amenuveve la domenyilawo,+ ale be miagaxe mɔ na miafe gbedodoɖawo o.
8 Mlɔeba la, mi katã miafe susu nawɔ ɖeka,+ mise veve ɖe ame nu, milɔ̃ mia nɔewo abe dadaviwo ene, miafe dɔme natrɔ ɖe ame ŋu,+ mibɔbɔ mia ɖokui ɖe anyi.+ 9 Migaɖo vɔ̃ vɔ̃ tefe+ alo dzudzu dzudzu tefe o.+ Ke miyra amewo boŋ,+ elabena agbenɔnɔmɔ sia tae woyɔ mi ɖo, be mianyi yayra dome.
10 Elabena “ame si lɔ̃a agbe, eye wòdi be yeakpɔ ŋkeke nyuiwo la, nekpɔ efe aɖe dzi le vɔ̃ ŋu,+ kple efe nuyiwo dzi le amebeble ŋu. 11 Netrɔ ɖa le vɔ̃ ŋu,+ eye wòawɔ nu nyui;+ nedi ŋutifafa, eye wòati eyome.+ 12 Elabena Yehowa* fe ŋkuwo le ame dzɔdzɔewo ŋu, eye efe towo le wofe kokofofo ŋu,+ ke Yehowa* tɔa ŋku nu vɔ̃ɖi wɔlawo.”+
13 Le nyatefe me la, ame kae awɔ nu vevi mi, ne miedoa vevie nu le nu nyui wɔwɔ me?+ 14 Ke ne ehiã be miakpe fu le dzɔdzɔenyenye ta hã la, dzi dzɔa mi.+ Ke migavɔ̃ nu si vɔ̃m wole la o, eye dzika negatso mia fo hã o.+ 15 Ke boŋ mikɔ Kristo la si nye Afetɔ ŋu le miafe dziwo me, eye minɔ dzadzraɖoɖi ɣesiaɣi be miaʋli mɔkpɔkpɔ si le mia si la ta le ame sia ame si abia nya mi tso eŋu la ŋkume, gake miwɔe le tufafa+ kple bubu deto me.+
16 Milé dzitsinya nyui me ɖe asi,+ ale be le nu sia nu si me wogblɔa nya vlo ɖe mia ŋu le me la, ŋu nakpe ame siwo gblɔa nya vlowo ɖe mia ŋu la+ le esi mienɔa agbe nyui abe Kristo yomedzelawo ene ta.+ 17 Elabena enyo be miakpe fu le nu nyui wɔwɔ ta,+ ne emae nye Mawu fe lɔlɔ̃nu, wu be miakpe fu le vɔ̃wɔwɔ ta.+ 18 Elabena Kristo ku zi ɖeka ɖe ɣeyiɣiawo katã nu ɖe nu vɔ̃wo ta,+ ame dzɔdzɔe ɖe ame madzɔmadzɔwo tefe,+ ne wòakplɔ mi ayi Mawu gbɔ.+ Wowui le ŋutilã me,+ ke wogbɔ agbee le gbɔgbɔ me.+ 19 Esi wòle nɔnɔme sia me la, eyi ɖaɖe gbefã na gbɔgbɔ siwo le gaxɔ me la hã,+ 20 gbɔgbɔ siwo sẽ to ɣemaɣi, esime Mawu gbɔ dzi ɖi blewu nɔ lalam le Noa fe ŋkekea+ me esi wonɔ aɖakaʋu,+ si me ame ʋɛ siwo nye luʋɔ* enyi nɔ hetsi agbe le tsiɖɔɖɔa me, la kpam.+
21 Nyɔnyrɔxɔxɔ si sɔ kple esia lae na miawo hã miele ɖeɖe kpɔm fifia (menye ŋutilã fe ɖifofo ɖeɖe ɖa o, ke boŋ kukuɖeɖe na Mawu be wòana dzitsinya nyui nanɔ ame si),+ to Yesu Kristo fe tsitretsitsi la dzi. 22 Eyi dzifo, eye wòle Mawu fe ɖusime,+ eye wotsɔ mawudɔlawo kple dziɖulawo kpakple ŋusẽtɔwo de ete.+


text: 12 Azɔ Efrayim ŋutsuwo kpe ta, eye wotso tɔ la va Zafon,* eye wogblɔ na Yefta be: “Nu ka ŋuti nètso tɔ yi ɖawɔ aʋa kple Amonitɔwo, gake mèyɔ mí be míayi kpli wò o?+ Míatɔ dzo wò afe ɖe dziwò.”2 Ke Yefta gblɔ na wo be: “Nye kple nye dukɔ míekpe aʋa dziŋɔ aɖe kple Amonitɔwo. Meyɔ mi be miava kpe ɖe ŋunye, gake mieva ɖem le wo si me o.3 Esi mekpɔe be miegbɔna xɔxɔ ge nam o la, meɖoe be matsɔ nye agbe ade afɔku me* ahaho ɖe Amonitɔwo ŋu,+ eye Yehowa tsɔ wo de asi nam. Ke nu ka tae mieva egbea be miawɔ aʋa kplim?”4 Enumake Yefta fo Gilead+ ŋutsuwo katã nu fu, eye wowɔ aʋa kple Efrayim; eye Gilead ŋutsuwo ɖu Efrayimtɔ siwo gblɔ be, “Mi Gileadtɔ siwo le Efrayim kple Manase la, sisilawo koe mienye tso Efrayim” la dzi.5 Gileadtɔwo va xe mɔ le Yordan tɔtsofewo+ le Efrayim ŋgɔ; eye ne Efrayim ŋutsuwo si va yina la, wogblɔna be, “Mina matso tɔ la”; eye Gilead ŋutsuwo biaa wo dometɔ ɖe sia ɖe be, “Efrayimtɔe nènyea?” Ne eɖo eŋu be, “Ao!” la,6 wogblɔna nɛ be, “Taflatsɛ, gblɔ be Sibolet.” Ke egblɔna be, “Zibolet,” elabena metea ŋu yɔa nyaa nyuie o. Eye wolénɛ wuna ɖe Yordan tɔtsofe la. Ale Efrayimtɔ akpe blaene vɔ eve tsi yi nu ɣemaɣi.7 Yefta drɔ̃ ʋɔnu na Israel fe ade; emegbe Yefta, Gileadtɔ la ku, eye woɖii ɖe wo dedu me le Gilead.8 Le eyome la, Ibzan si tso Betlehem drɔ̃ ʋɔnu na Israel.+9 Viŋutsu blaetɔ̃ kple vinyɔnu blaetɔ̃ le esi. Ena vianyɔnuawo yi ɖaɖe ŋutsu siwo tso hlɔ̃ bubuwo me, eye wòna wokplɔ nyɔnu blaetɔ̃ vɛ na viaŋutsuwo woɖe. Edrɔ̃ ʋɔnu na Israel fe adre.10 Emegbe Ibzan ku, eye woɖii ɖe Betlehem.11 Le eyome Elon, Zebulontɔ la, drɔ̃ ʋɔnu na Israel. Edrɔ̃ ʋɔnu Israel fe ewo.12 Emegbe Elon, Zebulontɔ la ku, eye woɖii ɖe Aiyalon le Zebulon-nyigba dzi.13 Le eyome la, Abdon, Piratontɔ Hilel vi, drɔ̃ ʋɔnu na Israel.14 Viŋutsu blaene kple tɔgbuiyɔvi blaetɔ̃ le esi, eye wodoa tedzi blaadre. Edrɔ̃ ʋɔnu na Israel fe enyi.15 Emegbe Abdon, Piratontɔ Hilel vi la ku, eye woɖii ɖe Piraton le Efrayim-nyigba dzi le Amalektɔwo+ fe to la dzi.


text:
Template:Woezɔ
Woezɔ, woezɔ ɖe Eʋe Wikipiɖia loo!!
Akpe na nusiwo newɔ va yi le Eʋe Wikipiɖia la dzi! Mexɔese be ekpɔe be Eʋegbe ŋlɔlawo wo me sɔgbɔ ɖe afisia o. Míele mɔ kpɔm be ateŋu akpe ɖe mía ŋu. Ne mese Eʋegbe nyuie haɖe o hã la, megblẽ kura o. Megavɔ̃ o, mɔxexea ɖeke meli o. Ateŋu adze nuwo ŋɔŋlɔ gɔme fifia gɔ̃ hã. Ne ele xaxaa ɖe me la, ateŋu abiam fãa le nye nyamedzrofe.
Ɣesiaɣi neŋlɔ nane ɖe nyamedzrofe la, ɖo ŋku dzi na da dzesi sia (~~~~) ɖe nuwuwu. Esia ada ŋkɔ wò (alo dzesi wò), ŋkeke kple gafofoa si neŋlɔe la ɖe nuŋɔŋlɔa fe nuwuwu.
Mí me kpɔ ŋlɔ kpekpeɖeŋu nyawo haɖeke o. Ne ele kpekpeɖeŋu dim la, biam le nye nyamedzrofe alo ne ese gbe siawo la, kpɔ Wikipiɖia siawo fe kpekpeɖeŋu nyawo ɖa:
Ayekoo na wò! Netsɔ!!


text:
3 Eye nunɔlagã Eliyasib+ kple nɔvia nunɔlawo tso, eye wogbugbɔ Alẽgbo+ la tu. Wokɔ eŋu,+ eye wode ʋɔtruwo enu; wokɔ eŋu va ɖo Mea Ƒe Mɔ́+ la gbɔ kple Hananel Ƒe Mɔ́+ la gbɔ ke.2 Yeriko+ ŋutsuwo hã ɖɔ glia ɖo tso afi ma; eye Zakur, Imri vi, hã ɖɔe ɖo tso wo tɔ nu.3 Hasenaa viwo tu Tɔmelãgbo+ la; wode ʋɔtrutiwo eŋu,+ eye wode ʋɔtruwo, ʋɔtruŋugawo kple gametiwo enu.4 Meremot,+ Uriya vi, Hakoz vi, ɖɔ glia fe akpa si kplɔe ɖo la ɖo, eye Mesulam,+ Berekiya vi, Mesezabel vi, ɖɔ akpa si kplɔe ɖo la ɖo, Zadok, Baana vi, ɖɔ akpa si kplɔe ɖo la ɖo.5 Tekoatɔwo+ ɖɔ glia fe akpa si kplɔe ɖo la ɖo, gake wofe bubumewo ya mebɔbɔ wo ɖokuiwo ne woakpe asi ɖe wofe afetɔwo fe dɔ la ŋu o.*6 Yoyada, Pasea vi, kple Mesulam, Besodeya vi, ɖɔ Du Xoxo La Ƒe Agbo+ la ɖo; wode ʋɔtrutiwo eŋu, eye wode ʋɔtruwo, ʋɔtruŋugawo kple gametiwo enu.7 Gibeontɔ+ Melatia kple Meronottɔ Yadon, siwo nye Gibeon kple Mizpa+ ŋutsuwo, ame siwo le nutodziɖula si le nuto si le Tɔsisia*+ godo fe ŋusẽ te la, ɖɔ glia fe akpa si kplɔe ɖo la ɖo.8 Uziel, Harhaya vi, ame si nye sikanutulawo dometɔ ɖeka, ɖɔ glia fe akpa si kplɔe ɖo la ɖo, eye Hananiya, ame si nye atike ʋeʋĩ wɔlawo* dometɔ ɖeka ɖɔ akpa si kplɔe ɖo la ɖo; eye woɖo kpe gbadzɛwo ɖe Yerusalem va ɖo Gli Gbadza+ la gbɔ.9 Refaya, Hur vi, si nye Yerusalem nuto la fe afã dzi ɖula ɖɔ glia fe akpa si kplɔe ɖo la ɖo.10 Yedaya, Harumaf vi, ɖɔ glia fe akpa si kplɔe ɖo le eya ŋutɔ fe afe ŋgɔ la ɖo, eye Hatus, Hasabneya vi, ɖɔ akpa si kplɔe ɖo la ɖo.11 Malkiya, Harim vi,+ kple Hasub, Pahat-Moab+ vi, ɖɔ glia fe akpa bubu* ɖo hekpe ɖe Abolomèkpowo Ƒe Mɔ́+ la hã ŋu.12 Salum, Halohes vi, si nye Yerusalem nuto la fe afã dzi ɖula kple vianyɔnuwo ɖɔ glia fe akpa si kplɔe ɖo la ɖo.13 Hanun kple Zanoa+ nɔlawo ɖɔ Balimegbo+ la ɖo; wogbugbɔ tui, eye wode ʋɔtruwo, ʋɔtruŋugawo kple gametiwo enu; eye woɖɔ gli la ɖo va ɖo Aɖukpogbo+ la gbɔ ke wòle abɔklugui akpe ɖeka.*14 Malkiya, Rekab vi, si nye Bet-Hakerem+ nuto la dzi ɖula, ɖɔ Aɖukpogbo la ɖo; eɖɔe ɖo, eye wòde ʋɔtruwo, ʋɔtruŋugawo kple gametiwo enu.15 Salun, Kolhoze vi, si nye Mizpa+ nuto la dzi ɖula, ɖɔ Vudogbo+ la ɖo; eɖɔe ɖo hegba etame, eye wòde ʋɔtruwo, ʋɔtruŋugawo kple gametiwo enu, egaɖɔ Sela-ta+ fe gli si le Fia Ƒe Abɔ+ ŋu va ɖo keke Atrakpui+ si ɖiɖi tso David Ƒe Du+ la me gbɔ la ɖo.16 Eya yome Nehemiya, Azbuk vi, si nye Bet-Zur+ nuto la fe afã dzi ɖula, ɖɔ glia fe akpa aɖe ɖo va ɖo David Ƒe Ameɖife+ ŋgɔ, yi ta+ si woɖe la gbɔ, va se ɖe keke Kalẽtɔwo Ƒe Xɔ la gbɔ ke.17 Eya yome Lewi viwo ɖɔ glia fe akpa aɖe ɖo: Rehum, Bani vi ɖɔ glia fe akpa aɖe ɖo; eyome Hasabiya, si nye Keila+ nuto la fe afã dzi ɖula ɖɔ akpa aɖe ɖo hena efe nuto la.18 Eya yome wo nɔviwo ɖɔ glia fe akpa aɖe ɖo: Bavai, Henada vi, si nye Keila nuto la fe afã dzi ɖula ɖɔ glia fe akpa aɖe ɖo.19 Eyome Ezer, Yesua+ vi, si nye Mizpa dziɖula, ɖɔ glia fe akpa bubu si le todzimɔ si yi Aʋawɔnuwo Dzraɖofe le Sɔti+ la gbɔ la ɖo.20 Eya yome Baruk, Zabai+ vi, do vevie nu ɖɔ glia fe akpa bubu si tso Sɔti la gbɔ va se ɖe keke nunɔlagã Eliyasib+ fe afe mɔnu ke la ɖo.21 Eya yome Meremot,+ Uriya vi, Hakoz vi, ɖɔ glia fe akpa bubu si tso Eliyasib fe afe la fe mɔnu va se ɖe Eliyasib fe afe la fe mlɔenu la ɖo.22 Eya yome nunɔla siwo nye Yordan-nuto*+ la me ŋutsuwo, ɖɔ glia fe akpa aɖe ɖo.23 Woawo yome Benyamin kple Hasub ɖɔ glia fe akpa aɖe ɖo le woawo ŋutɔwo fe afe ŋgɔ. Woawo yome Azariya, Maaseya vi, Ananiya vi, ɖɔ akpa aɖe ɖo le eya ŋutɔ fe afe gbɔ.24 Le eya yome Binui, Henada vi, ɖɔ glia fe akpa bubu si tso Azariya fe afe gbɔ yi Sɔti+ la gbɔ, va se ɖe keke dzogoe la dzi ke la ɖo.25 Eya yome Palal, Uzai vi ɖɔ glia fe akpa aɖe ɖo le Sɔti la kple xɔ tsrala si le Fia Ƒe Afe*+ la ŋu ŋgɔ, si nye dzigbetɔ si le Dzɔlawo Ƒe Xɔxɔnu+ la ŋu. Eya yome Pedaya, Paros+ vi ɖo glia kplɔe ɖo.26 Gbedoxɔmesubɔla*+ siwo nɔ Ofel+ ɖɔ glia fe akpa aɖe ɖo va ɖo keke Tsigbo+ la ŋgɔ le ɣedzefekpa dzi kple xɔ tsrala si do gɔ̃ɔ la ŋu ke.27 Woawo yome Tekoatɔwo+ ɖɔ glia fe akpa bubu si tso xɔ tsrala si do gɔ̃ɔ la ŋgɔ va ɖo keke Ofel gli la gbɔ ke la ɖo.28 Nunɔlawo ɖɔ glia fe akpa aɖe ɖo tso Sɔgbo+ la tame, ame sia ame le eya ŋutɔ fe afe ŋgɔ.29 Woawo yome Zadok,+ Imer vi, ɖɔ glia fe akpa aɖe ɖo le eya ŋutɔ fe afe ŋgɔ.Eya yome Semaya, Sekaniya vi, si nye Ɣedzefegbo+ la ŋu dzɔla, ɖɔ glia fe akpa aɖe ɖo.30 Eya yome Hananiya, Selemiya vi kple Hanun, si nye Zalaf vi adelia, ɖɔ glia fe akpa bubu ɖo.Eya yome Mesulam,+ Berekiya vi, ɖɔ glia fe akpa aɖe ɖo le eya ŋutɔ fe afe ŋgɔ.31 Eya yome Malkiya, si nye sikanutulawo dometɔ ɖeka ɖɔ glia fe akpa aɖe ɖo va ɖo gbedoxɔmesubɔlawo*+ kple asitsalawo fe afe la gbɔ, le Ŋkuléɖeŋugbo la ŋgɔ va se ɖe keke xɔtaxɔ dzogoedzitɔ la gbɔ ke.32 Eye sikanutulawo kple asitsalawo ɖɔ glia ɖo le xɔtaxɔ dzogoedzitɔ la kple Alẽgbo+ la dome.
Etenuŋɔŋlɔ
^ Egɔmeɖeɖe tẽe, “mede ta wofe afetɔwo fe dɔ la te o.”


text:
Tɛnigbe 16 mai
Mɛ ɖekpokpwi de jeshi hwecinu yí ŋkeke alo gaxoxo lɔ a va o, . . . Edanyɛ ɖekɛ kpaŋ yí jeshii.—Mt. 24:36.
Le eju ɖewo mɛɔ, nɔ amɛwo se eŋɛnywi lɔɔ, wojinɔ veviɖe mɔ yewoakpla nu sugbɔ doji. Ele shigbe mɔ wole te kpɔɛ sa hannɛ! Le eju buwo mɛɔ, amɛwo delɔnnɔ mɔ yewoaxo nuxu so Mawu alo Bibla nu ahan o. Lé amɛwo wanɔ nu do eŋɛnywi lɔ nu lé fini èleɔ? Nɔ wowanɔ nu do ɖe can ɔ, Yehowa ji mɔ mìwo le kpɔtɔ aɖekɔ kunu keke ana nɔ hwecinu yeamɔ edɔ lɔ vɔ. Yehowa ɖo gamɛ ci ji eŋɛnywidradradɔ lɔ avɔ le, “hwehunnɔnu yí vɔvɔɛnu lɔ avaɖo.” (Mt. 24:14) Yesu nu daɖɛ mɔ nɔnɔmɛ vwinwo koɖo ŋɖewo ajɔ le ŋkeke vɔvɔ lɔwo mɛ. Énya mɔ enu cɛwo tɛnŋ na ye dokplɔtɔwo ami eŋɛnywi lɔ dradra. Eyi taɖo enu nɔ wo mɔ wo le kpɔtɔ ‘anɔ zanŋte.’ (Mt. 24:42) Le Nowe hwenuɔ, enu sugbɔ na amɛwo degbesɔ susu ɖo amɛkanxlenyɔ yi tɔwo ji o. Le egbɛmɛɔ, enu ŋtɔ́wo ke atɛnŋ adɔn mìwo susu. (Mt. 24:37-39; 2 Piɛ 2:5) Eyi taɖo mìji mɔ mìakpɔtɔ asɔ Yehowa dɔ ci edɔ mì ɖo texwe ŋkɔtɔ. w20.09 8 ¶1-2, 4
Tanatagbe 17 mai
Amɛ ɖeka ɖeka ci yí dro mɔ ye a nɔ̀ Mawu mɔ ji le Kristo Yesu mɛ ɔ, wo trenɔfun ni.—2 Tim. 3:12
“Ejibibi ɖɔ lanmɛ nɔ” Satana sugbɔ, eyi taɖo mìdatɛnŋ ashi nɔ enu ciwo yi dɔmɛzidodo lɔ ahɛn vɛ o. (Enyɔ. 12:12) Sabaɖeɔ, woado mì pleŋ xɔse kpɔ. Le majinjinɖe mɛɔ, “xáxá gangan ɖeka a va. Xáxá ahancitɔ ɖekpokpwi de jɔ kpɔ gbeɖe so gɔnmɛjeje nɔ xexemɛ lɔ keke va nanɔ egbɛ ŋkekewo mɛ o.” (Mt. 24:21) Hwenɔnuɔ, mìwo xomumɛtɔwo tɛnŋ fɔn do mì ji yí wotɛnŋ ɖo te mìwo dɔ. (Mt. 10:35, 36) Shigbe Efyɔ Asa nɛ ɖe, mìwo domɛtɔ ɖekaɖeka akando Yehowa ji mɔ yɛakpedo ye nu yí aglɔn ta nɔ ye hwenɔnua? (2 Kro. 14:11, NWT) Yehowa drakɔ mì do ɖɛ le gbɔngbɔnmɛ nɔ enu ciwo yí avajɔ le esɔmɛ. Eyi taɖo edadasɛ mɔ nɔ “hwashi egbejinɔtɔ koɖo ŋɖɛnyatɔ lɔ,” nɔ ana ‘ŋɖuɖu mì do gamɛ nywitɔ ji’ yí akpedo mì nu mìakpɔtɔ asɛnŋ. (Mt. 24:45, NWT) Vɔ mìɖo awa mìwo kpaxwe gbɔxwe xɔse ci mìɖo do Yehowa nu asɛnŋ.—Ebre. 10:38, 39. w20.09 18 ¶16-18
Zangagbe 18 mai
Efyɔ ji le shigbe shisalu nɛ le alɔ mɛ nɔ Yehowa. Étrɔɛni ɖaɖa fiɖekpokpui ci Eji.—Elo. 21:1, NWT.
Yehowa tɛnŋ zan yi gbɔngbɔn kɔkɔɛ sɛnŋ lɔ yí asɔ cucu mɛ ciwo yí le acɛtɔxuwo nɔ woawa enu ci eji, nɔ esɔgbe koɖo yi tamɛɖoɖo. Agbetɔwo atɛnŋ aɖe shisalu yí atrɔ mɔ nɔ eshi lɔ nɔ asa yi fini woji mɔ yɛ le yi. Ahanke, Yehowa atɛnŋ azan yi gbɔngbɔn lɔ asɔ trɔ susu nɔ acɛkpatɔwo nɔ woawa enu ciwo yí wa ɖeka koɖo yi tamɛɖoɖo. Nɔ evajɔ ahan ɔ, mɛ ciwo yí le acɛtɔxuwo kpɔɛni mɔ yewoɖo asɔ gbeta ciwo yí ado Mawu mɛwo ji. (Sɔ sɔ koɖo Ezra 7:21, 25, 26.) Nyi mìatɛnŋ awaɔ? Mìatɛnŋ ado gbe ɖaɖa “dota nɔ efyɔwo koɖo amɛ ciwo pleŋ yí ɖo acɛkpakpa” nɔ woasɔ gbeta ciwo yí aɖe mɔ nɔ mì yí mìawa mìwo sɛnsɛndɔwo. (1 Tim. 2:1, 2; Nex. 1:11) Shigbe lé exwe sanŋdi ŋkɔtɔ mɛ Kristotɔwo wɛ nɛɔ, mìwo can mìdonɔ gbe ɖaɖa sɛnsinɖe nɔ Mawu do ta nɔ mìwo nɔviŋsu koɖo nɔvinyɔnu ciwo yí le gakpa mɛ.—Edɔ. 12:5; Heb. 13:3. w20.11 15 ¶13-14


text:
Kwɛshilagbe 26 juin
Asa wa enu ci yí nyɔ yí le jɔjɔɛɖe le ŋmɛ nɔ Yehowa yi Mawu.—2 Kro. 14:2, NWT.
Ci Efyɔ Asa nyi ɖajɛviɔ, ésɔ yiɖeki hwenɔ yí nyi edɔngbetɔ. Le kpɔwɛ mɛ, ci eɖu fyɔ do dalɔ Abiya dumɛɔ, étɔ vojuwo ɖeɖe si le ju lɔ mɛ. Gbesɔ kpe niɔ, énu “nɔ Ʒuda mɔ wo le ji Yehowa wowo tɔgbiwo Mawu lɔ yí azɔn do Ese lɔ koɖo emɔdasɛnamɛwo ji.” (2 Kro. 14:1-7, NWT) Yí ci Zera Etiopitɔ sɔ sɔja 1 000 000 vaje Ʒuda jiɔ, Asa nya ŋɖɛ keŋ yí biɔ Yehowa kpekpedonu, yí nu ni mɔ: “Oo Yehowa, nɔ mɛ ciwo nu àkpedo sugbɔ alo kle can ɔ, denyi eyi yí le veviɖe nɔ eo o. Kpedo mì nu, Oo Yehowa mìwo Mawu, ɖo mìɖoŋ do eo nu.” Nyɔgbe nywi cɛwo dasɛ mɔ Asa kando Yehowa ji sugbɔ mɔ yɛatɛnŋ ahwlɛn ye koɖo ye jukɔn lɔ gan. Asa ɖoŋ do Dalɔ ci yí le jeŋkwimɛ nu, “eyi Yehowa ɖu Etiopitɔwo ji.” (2 Kro. 14:8-12, NWT) Ahwawa koɖo ahwakɔn ci mɛ sɔja 1 000 000 le aɖyi vɔnvɔn sugbɔ, vɔ ci Asa ɖoŋ do Yehowa nuɔ, éɖu ahwa lɔ ji. w21.03 5 ¶12-13
Tɛnigbe 27 juin
Mí lɔn míwo domɛtɔwo ɖeka ɖeka shigbe le nɔviwo lɔnnɔ wowoɖekiwo ɛnɛ.—Rɔm. 12:10.
Bibla xo nuxu so agbetɔ nuvɔnmɛ ciwo yí lɔn wowonɔnɔwo shigbe exlɔ veviwo nɛ. Mìakpɔ Davidi koɖo Ʒonatan kpɔwɛ. Bibla nu mɔ: “Ʒonatan tɔ́ Davidi gogogo shigbe exlɔwo ɛnɛ. Ʒonatan lɔn Davidi sugbɔ shigbe le é lɔn yiŋtɔ do ɛnɛ.” (1 Sam. 18:1) Woshi ami nɔ Davidi nɔ aɖɔli Efyɔ Sɔlu. Le yi goduɔ, Sɔlu le Davidi do dɔmɛ keke tekpɔ mɔ yeawui. Vɔ Sɔlu vi Ʒonatan debɔdo dalɔ nu hwenu etekpɔ mɔ yeawu Davidi o. Ʒonatan koɖo Davidi ɖo gbe nɔ wowonɔnɔwo mɔ yewoakpɔtɔ anyi xlɔ keŋ akpenɔdo yewonɔnɔwo nu tɛgbɛɛ. (1 Sam. 20:42) Exlɔnyinyi ci yí le Ʒonatan koɖo Davidi gblamɛ jiŋ sugbɔ, ɖo enu sugbɔ atɛnŋ ana woanyi xlɔ sa aglo. Le kpɔwɛ mɛ, Ʒonatan sɔ exwe 30 han shin wu Davidi. Ʒonatan tɛnŋ kpɔɛ mɔ ye koɖo yɛ denyi hamɛtɔ o, yɛdenya ŋɖe le agbemɛ ahan keke yewoanyi xlɔ o. Vɔ Ʒonatan dekpɔnɔ Davidi alo wanɔ nu do nu shigbe mɔ yɛdesɔ koɖo ye nɛ o, vɔ énanɔ bubu yi. w21.01 21-22 ¶6-7
Tanatagbe 28 juin
Mí kpɔ jijɔ adodwitɔ gacimɛ yí dodokpɔ hamɛhamɛwo a va mí ji.—Ʒaki 1:2.
Yesu ɖo gbe nɔ yi dokplɔtɔwo mɔ woakpɔ jijɔ ŋtɔŋtɔ. Vɔ égbekanxle mɛ ciwo yí luin mɔ woado go tetekpɔwo. (Mt. 10:22, 23; Luiki 6:20-23) Eji jɔjɔ mì mɔ mìnyi Yesu Kristo nukplaviwo. Vɔ nɔ mìwo xomumɛtɔwo tekɔkpɔ mɔ yewoaxe mɔ nɔ mì nɔ mìami Yehowa sɛnsɛn, nɔ acɛkpakpawo cikɔ yumɛ nɔ mì alo nɔ dɔmɛkpena alo suklukpenawo tekɔkpɔ mɔ yewoaʒin mì ji nɔ mìawa enudɔndɔn ɖe ɖe, lé ewanɔ nɔ mìɔ? Nɔ mìbunɔ tamɛ kpɔ so enu cɛwo nuɔ, mìatɛnŋ atɔ enulolokpɔ. Amɛ sugbɔ dekpɔnɔ yumɛcici mɔ yɛnyi jijɔ nyɔ ɖe o. Ele ahan gan, susu ci yí Mawu Nyɔ lɔ mɔ mìwo le ɖo do nu nɛ. Le kpɔwɛ mɛ, Yesu nukplavi Ʒaki ŋwlɛ mɔ, nɔ mìle tetekpɔwo mɛɔ, mìwoŋgbe gbɔjɔ o, vɔ mìwo le kpɔ jijɔ. (Ʒaki 1:2, 12) Gbesɔ kpe niɔ, Yesu mɔ mìwo le kpɔ jijɔ nɔ wocikɔ yumɛ nɔ mì can. (Mt. 5:11) Yehowa dasɛ emɔ nɔ Ʒaki nɔ aŋwlɛ nukplamu nywiwo ɖaɖa Kristotɔ cɛwo. Nukplamu lɔwo akpedo wo nu woakpɔtɔ akpɔnɔ jijɔ nɔ wotokɔ tetekpɔwo mɛ can. w21.02 26 ¶1-2; 27 ¶5